text:
. . . asina kana kupfeka
Muchaneta Chimuka —
MIFANANIDZO yemukadzi weroja ari musvo iyo yakawanikwa munharembozha yemurume anova muridzi wemba uye ane mudzimai yakonzeresa mumusha weCaledonia, pedyo neTafara, muHarare.
Hapana ari kuramba nezvemifananidzo iyi, kunze kwekuti pari kupihwa tsanangudzo dzakasiyana pamusoro pekuti yakapinda sei munharembozha ya“landlord”.
Zvichitevera kuputika kwenyaya iyi, mukadzi weroja akatodzoserwa kumusha kwake nemurume wake.
ONAI VHIDHIYO
Stepharia Murwisi Godfrey (49) ari kuti murume wake wemuchato (Chapter 5:11) — Benny Murwisi (49) — akatorwa naPauline Mangwangwa (35), uyo anova mudzimai weroja ravo.
Stepharia anoti nyaya yekudanana kwemurume wake neroja iri yakaputika apo iye akasanganidzana nemifananidzo yaMangwangwa ari musvo iri munharembozha yemurume wake.
Mangwangwa — uyo anove mudzimai waKnowledge Mbanje (40) — anotsinhira kuti ichokwadi, “Mifananidzo iri munharembozha ya‘landlord’ Benny ndeyangu, asi hatidanane”.
Anoti ndiye akazvitora mifananidzo iyi achishandisa nhare yaBenny, apo akaikumbira sezvo “ichinyatsotora zvakanaka”.
Ukuwo Benny anotiwo haadanane naMangwangwa asi kuti vanongokumbidzana nharembozha, zvogumira ipapo.
Nerimwewo divi, Mbanje anoti akatonopereka mudzimai wake kumusha kwevabereki vake zvichitevera kubuda kwenyaya inonyadzisa iyi.
“Pauline mudzimai ane murume wake uye vanoroja pamba pangu. Vave negore nemwedzi mitanhatu vachigara pamba pedu. Handizivi hangu kuti mudzimai uyu akatanga kudanana nemurume wangu rinhi sezvo murume wangu aingonyepa achiti anotora Pauline semuzukuru wake nekuti vanobva kumusha kumwe chete kuBuhera.
“Chokwadi chakazobuda mushure mekunge ndasangana nemifananidzo inosanganisira yemukadzi weroja uyu akatorara asina kana kupfeka pamubhedha wangu. Ndinoti vaitorana pamubhedha wangu nekuti mashitsi neketeni zviri kuonekwa pamifananidzo iyi ndezvangu,” anodaro Stepharia.
Anoti murume wake ane katsika kekuti paanobva kubasa uko anoshanda semurindi, aitenga maputi, chingwa nezvimwe achisvikopa Mangwangwa nevana vake vaviri.
“Ndaingofungira kuti vaviri ava vanodanana dakara mwedzi uno (Gumiguru) apo murume wangu akafonerwa nehanzvadzi yake iri kuBuhera inonzi amai Muzhingi. Tete vakabva vakumbira kutaura neni, murume wangu ndokunditambidza foni yake.
“Sezvineiwo, fone yakakata tisati tapedza kutaura. Ndakaibata foni kudaro, ndichida kuona kuti sei yakata, ndipo pandakangoona mifananidzo yaPauline arere mumba mangu asina kana kupfeka,” anodaro.
Anoenderera mberi: “Mifananidzo iyi yakangobuda yoga, ini handina kuita zvekutsvaga mufoni yemurume wangu.
“Pandakabvunza murume wangu, akarambisisa achiti Pauline ndiye akamukumbira foni achiti anoda kuzvitora mifananidzo yekuti atumire murume wake. Handina kugutsikana nemhinduro iyi nekuti mifananidzo iyi inoratidza kuti Pauline haana kuzvitora, asi kuti ainge atotorwa nemunhu wandinovimba kuti murume wangu nekuti kudai aizvitora, mawoko ake angadai asiri kuonekwa pamufananidzo yacho.”
Mushure meizvi, Stepharia anoti murume wake akaedza kumutorera nharembozha yake nechisimba asi akabva atiza nayo achinoratidza murume waMangwangwa uyo akanga aenda kuchibhorani.
“Ndakamhanya nenharembozha iya kuna Mbanje ndichimubvunza kuti sei mifananidzo yemudzimai wake asina kupfeka iri mufoni yemurume wangu. Mbanje zvakamushamisawo akati achabvunza mudzimai wake nezvenyaya iyi.
“Iye Pauline anoti akashandisa nhare yemurume wangu pakuzvitora mifananidzo yake achida kuzotumira kumurume wake. Murume wake ndiye akazouya ondikumbira ruregerero achiti akanga asina ruzivo nezvakanga zviri kuitwa nemudzimai wake pamba pangu sezvo iye achiswera ari kubasa.
“Ndipo paakati achamuendesa kuvabereki vake kuBulawayo,” anodaro Stepharia.
Stepharia anoti akabva atora nharembozha yemurume wake kubva musi uyu achida kuzoishandisa seumboo.
“Murume wangu nekuchenjera kwake, zuva rakatevera akabva aenda kunomhan’ara kumapurisa ekuMabvuku achiti ndamutorera nharembozha yake. Mapurisa akauya achida kundisunga ndichibva ndavaratidza mifananidzo yemudzimai weroja rangu yandainge ndaona.”
Stepharia anoti murume wake akazomurukira imwe nyaya ndokunomhan’ara kumapurisa achiti akamutema nedemo nekumubaya nebanga.
“Benny akaburitsa demo nebanga zvaigara mumba medu ndokupa mapurisa seumboo asi pavakatarisa, vakaona asina kana vanga vakangoona kuti dzaingova nyadzi vachibva vangoenda neni kukamba. Akangondisiya ndiriko kumapurisa achiti ndichavharirwa asi hazvina kuitika nekuti umboo painge pasina,” anodaro.
Stepharia anoti murume wake akazongoenda kubasa uko akaita museve waenda neuma kwave kuzodzoka mushure memazuva mashanu.
Achitaura neKwayedza panhare ari kuBulawayo, Mangwangwa anotsinhira kuti ichokwadi, mifananidzo iri mufoni yaBenny ndeyake.
“Hongu, ndakazvitora mifananidzo nefoni yaVaMurwisi, ndini ndakanga ndavakumbira ndichida kuti nditore chibundu chaive chamera pasikarudzi yangu ndichida kutumira murume wangu nekuti ainge anonoka kubva kubasa. Saka ndakatadza kuzodzima ndichibva ndavapa kuti vazodzima asi havana izvo zvakaita kuti mudzimai wavo azoaona achibva afunga kuti ndinodanana nemurume wavo,” anodaro.
Anoti akaenda kuvabereki vake kuBulawayo mushure mekunge aperekedzwako nemurume wake uye anovimba kuti akatorambwa.
Achibvunzwa neKwayedza kuti akazotumira here murume wake mifananidzo yaainge azvitora nenharembozha yaBenny, Mangwangwa haapindure kunze kwekutsenga-tsenga mukanwa achiti, “ummmm”.
Uyuwo Benny anorambisisa kuti anodanana naMangwangwa achiti vanongokumbidzana nharembozha bedzi.
“Handidanani nemudzimai wa- Mbanje asi kuti muroja wangu uyo ava nenguva refu tichigara tose. Kunyangwe mbatya dzandakapfeka idzi, Mbanje ndiye akatondipa. Mudzimai wangu ndiye ari kungoita bapu rekufamba achiudza vanhu nenhau yemifananidzo yemukadzi wemuroja wangu yaakaona mufoni mangu.
“Pauline ndiye akakumbira foni yangu achiti anoda kufonera murume wake, handina kuziva kuti akazvitora mifananidzo nayo. Mumba maari ndemake, kungofanana chete kwemaketeni,” anodaro.
Benny anoti vakatoita hurukuro naMbanje nemudzimai wake pamusoro penyaya iyi.
“Takataura nezuro (Muvhuro svondo rino) nezvenyaya iyi uye Mbanje anoda mudzimai wake asi mudzimai wangu ndiye ari kuramba achitaura ne- zvenyanya iyi kuvanhu. Nharaunda yedu yakaratidzwa mifananidzo iyoyo zvekuti zvava kutonyadzisa,” anodaro Benny.
Anoenderera mberi: “Hongu, ndakamboita imwe nyaya yekupfimba muraini asi hazvirevi kuti pose papfimbwa munhu ndinofanira kunzi ndini kunge zvinoitwa mbavha. Pauline handidanane naye asi kuti tinobva kumusha kumwe chete kuBuhera, ndinomuita muzukuru.
“Hakasi kekutanga achindikumbira foni achifonera murume wake, pamwe pacho foni yake inogona kunge isina moto kana kuti isingaite. Iye akati mifananidzo yaaizvitora aida kutumira murume wake nekuti ane oparesheni iri padumbu rake.”
Zvisinei, pamifananidzo ine Kwayedza hapana pari kuonekwa operesheni yaMangwangwa.
“Mudzimai wangu akaita mazuva matatu achirambira nefoni yangu, akazondidzorera mushure mekunge mapurisa ati ndikumbire ruregerero asi ndisina mhosva. Ndakaita izvi nekuti ndaida foni yangu kuitira pandinofonerwa nemuRungu kubasa,” anodaro Benny.
Anoti ane hurongwa hwekuenda kumatare edzimhosva kuitira kuti atorere mudzimai wake gwaro redziviro sezvo ari kumushungurudza.
Mbanje anotsinhirawo nyaya yemifananidzo yemudzimai wake iri munharembozha yaBenny.
“Hongu, Mai Murwisi vakandiratidza mifananidzo yemudzimai wangu iri mufoni yemurume wavo saka ini hazvina kundifadza hangu asi handizivi chokwadi chakaitika. Kutaura kudai ndakatomuperekedza kuvabereki vake kuBulawayo asi mwana akasara. Ini ndiri kubasa pari zvino,” anodaro Mbanje.
Haana kubuda pachena kuti kuperekedza kwaakaita mudzimai wake uku kuparara kwewanano yavo here kana kuti kwete.
“Ndakamuendesa kuvabereki vake asi handingati ndamuramba. Mikana yekurambana iripo. Ndichatoona kuti ndatama pandinogara nekuti hazvichaita nekuda kwezvakaitika,” anodaro.
Mbanje anotiwo mifananidzo yakatorwa nemudzimai wake achishandisa nharembozha yaBenny haana kuitumira kwaari.


c: text/html

text:
Shandisa Android Data chipfudziso kutsakatisa rako pachako mashoko okutanga.
Unogona kushandisa Android Data chipfudziso kutsakatisa mashoko ose private, kusanganisira mifananidzo, mashoko uye zvakabatanidzwa, neshamwari, kufona nhoroondo, anoti, makarenda, zviyeuchidzo uye App data, nezvimwewo musi Android wako zvachose.
Simple, nokutsanya, uye inobudirira.
Vakadzima date hazvigoni akapora kubudikidza chero mudziyo.
No Data vakaramba kana leaked panguva kwacho.
Nzwisisa inowanikwa vose kushandisa.
Android Data chipfudziso kunokubatsira anoshandura mashoko ako zvachose unreadable uye ipapo kuchenesa dhisiki yose zvachose. Zvadaro, vanoishandisa vanofanira manually kuita fekitari Reset pafoni afterword. With izvi akavhiyiwa mbiri, mashoko ako havazokwanisi kuti akapora nomumwe munhu zvakare.
" Wondershare dr.fone Toolkit Android ane nyore kushandisa inowanikwa kuti anogona kuva navhigesheni kubudikidza vanoshandisa zvose kwevari unyanzvi. Hazvina lightweight uye haashandisi yakawanda ezvinhu zvedu. Yose zvayo, ichi pane inobatsira Kit aigona ibvai shomanana namuka mamiriro ezvinhu kana totaura date apore nokuda Android mudziyo wako. Dzidza zvakawanda >>
- From filehippo, mumwe kumusoro-rakava Software Download nzvimbo kupa pamusoro-rakava Software chete.
dr.fone akachenesa wangu Samsung s5 zvachose pasina sunga. zvino ndinogona akazvitengesa pasina kunetseka ruzivo rwangu.
By Jerry
Android date chipfudziso unonyatsoshanda zvakanaka.
By Alex
Pakutanga ndakanga chokwadi. Asi dr.fone ndezviya kushanda zvakakwana. Zvakanaka!
By Bob
Kununura Data kubva kuputswa Android dzeserura uye mahwendefa maminitsi 5.
Bvisa rakakiyiwa chidzitiro kubva Android mano pasina kurasikirwa mashoko.
Zvokusarudza negadziriro yeparutivi dzenyu Android mashoko pakombiyuta uye kuidzosera maererano nezvaunoda.

robotstxt: allowed

filter: keep


text:
Danai Chirau —
KUNZE kwekunge kana munhu ari gweta, matare edzimhosva ndiwo kazhinji anoshandiswa mukugadzirisa nyaya dzakasiyana dzinenge dzichinetsa pakati pevanhu.
Vanhu vakawanda vanofunga kuti mutemo unotora matanho vachikanganwa kuti vanofanira kuzoronda zvinenge zvaturwa mumutongo nedare, zvikuru kana richinge ratonga rakarerekera kudivi ravo.
Mutemo unoda kuti munhu ange achimhan’ara nyaya nenguva uye kuti vanhu vatevedze zvose zvinenge zvabuda mudare, zvisinei nekuti zvakanaka kana kuti kwete.
Kana mutongi achinge apa mutongo, mativi ose ane kodzero yekupa pfungwa dzawo kana kupokana nezvinenge zvabuda. Kana paine chikwereti chemari, dare ndiro rinozotaura kuti ndiyani anofanira kuibhadhara uye nenzira ipi, zvimwe chetezvo kana iri nyaya yekugovewa kwemidziyo.
Vamwe vanongofunga kuti kana mutongo uchinge wapihwa zvinenge zvataurwa nedare zvaringana pachinzvimbo chekuti vatore matanho ekuona kuti mutongo wacho wazadziswa.
Somuenzaniso, kana mumwe wevabereki achinge apihwa nedare kodzero yekuchengeta mwana, anofanira kutora matanho ekuti ange achigara nemwana uyu uye kuenda kudare zvakare kana achinge asangana nezvimhingamipinyi.
Vamwe vanhu vanofunga kuti hapana zvimwe zvavangaita kana mutongo uchinge wapasiswa nedare vaine pfungwa dzekuti zvinhu zvichangoita zvoga.
Somuenzaniso, Nyarai anogona kupihwa chikamu che40 percent nedare pakugovewa kwemidziyo mushure mekurambana nemurume wake Totonga kunyangwe zvazvo mudziyo uyu wakanyoreswa muzita remurume wake.
Mushure mekurambana nemurume wake muna 2000, Nyarai anoramba achigara muimba yewanano.
Muna 2012, Totonga anotora chikwereti kubhengi reBarclays Bank achishandisa imba iyoyo sechibatiso. Totonga anokundikana kubhadhara mari yechikwereti iya izvo zvinoita kuti bhanga ritengese imba iya kune imwe mhuri.
Nyarai anomuka mumwe musi achitambidzwa tsamba nemagweta anomiririra bhanga iri achinzi abude muimba iyi mukati memazuva manomwe. Nyarai anoomerwa nemamiriro ezvinhu aya.
Vanhu vakawanda vanosangana nenyaya dzakadai uye Nyarai ave nechokwadi chekuti pane zvimwe zvinhu zvakakosha zvaaikwanisa kuita mumakore 16 adarika.
Panorambana vanhu, matare edzimhosva anovapa mikana nenzira dzekugoverana midziyo. Pane mikana yekutengeswa kwemidziyo yogoverwa pakati pevaviri zvichienderana nezvikamu zvinenge zvatarwa nedare.
Dare handiro rinotengesa midziyo asi vanhu vari munyaya ndivo vanotsvaga vanovabatsira mukutengeswa kwemidziyo.
Zvakakosha kuti midziyo inge ichinyoreswa kwaRegistrar of Deeds kuti vange vachibatsirikana.
Zvimwe chetezvo nemendenenzi, kana mwedzi wapera mari isina kuiswa kubhanga remumhan’ari, zvinoreva kuti anokwanisa kuenda kwaClerk of Court kunomhan’ara kuti munhu asungwe.
Kana nyakumhan’arirwa mendenenzi ari munhu anoshanda, dare rinopa magwaro ekuti ange achibatirwa mari yake papeyi yake.
Kana paine zvamunoda kubvunza kana kuziva munogona kutibata padandemutande rinoti zwla@zwla.co.zw, kufona panhamba dzehotline dzinoti 0782 900 900 kana dzetoll-free 08080131.


text:
Ropa
Ropa, gazi kana ngazi (blood) ndiwo mutuvi mutsvuku unowanikwa uchiyerera mumitswe iri munyama dzemhuka dzose. Mitswe inofamba neropa inonzi tsinga. Ropa rinofambisa chikafu negasi re"oxygen" kusvitsa kunhengo dzemuviri uye rinotakura tsvina kubva kunhengo dzemuviri.
Mutandira Unopoterera Ropa[chinja | edit source]
Mutandira Unopotereka Ropa - kuturikirwa kwechinonzi Blood Circulatory System kuEnglish. Apa mutandira izwi rinoshandiswa pachinyorwa chino kuturikira chinonzi system.
Mitswe inofamba neropa ndiwo aya machubhu anonzi blood vessels kuEnglish. Pachinyorwa chino pachasiyaniswa mhando yemitswe iyi kuti tiyedze kuturikira zvinonzi veins, arteries and capillaries kuEnglish. Uku kupatsanura kwakakosha zvikuru nokuti mitswe inofamba neropa ine mabasa akasiyana.
Tsinga[chinja | edit source]
Artery ichanzi tsinga nokuti idzi ihuru uye dzinonatsa kuonekwa nechekunze paganda. Tsinga dzinotakura ropa kubva kumoyo kuenda kune dzimwe nhengo dzemuviri.
Mushwaira[chinja | edit source]
Mushwaira(Capillary blood vessel) zvinoreva mhando yetsinga ndikisa dzinobatsira mukutsinhana kana kugachidzana kwezvinhu zvinowanikwa mumuviri zvinoti: oxygen, carbon dioxide, mvura, chikafu, nemishonga inoraswa pakati peropa nenhengo dzemuviri. Mishwaira inobatanidza tsinga hombe dzinotakura ropa kubva kumoyo kuenda kunhengo dzomuviri netsingana ndiki chinodzosera ropa kumoyo. Shoko rokuti mushwaira rinoreva kanzira kadiki kasina kunatsa kupfumbira; aka kanenge kari kanzira kanonetsa kuona pakari chaipo. Apa ndipo pabva paturikirwa kuti shoko rinoti mushwaira rive ndiro rinoreva zvimwe nereEnglish rokuti capillary. Iri zita rinoduza zvakanakisa kuti capillary tutsinga tudokosa zvichifanidzwa nedzimwe tsinga dzinoonekwa pamuviri wemhuka kana munhu. Pakuwanda mushwaira inodanwa kunzi mishwaira
Mamwe mazwi[chinja | edit source]
- Ropa ragwamba (blood clot) rinonzi govo kana kuti goo.
- Mbundurira, mbundishire nhuwira (Blood blister).
- Chitsi mutsinga dzemunhu chine njodzi yekutadzisa ropa kufamba zvakanaka; njodzi yacho yakatonyanya kana ropa richitadza kusvika kuhuropi. Chitsi (constriction) chumutsinga chinogona kukonzerwa nekudya mafuta akawandisa anokonzera kufasa kwetsinga kunova kunotadzisa ropa kufamba zvakanaka.
- Kadikwadikwa, chidikwadikwa kana marikwarikwa (pulse) zvichireva kupfura kunoitika kana rope richifamba musings.


text:
Ngatitarisei - kuva nejiji yepamusoro peji yewebsite yako kana bhulogi kuitira kuti zvizivikanwe uye zvinowanzotaurwa pamusoro pezvimwe zvinyorwa zvinozivikanwa neHigh PageRank ndiyo nzira yakanakisisa yokuwana iyo yakakodzerwa shure kweEOO. Nenzira iyo, haugoni kungofadza chinangwa chevateereri asi kukura simba rakasimba uye zita rechigadzirwa rebhizimisi rako - zvose mune rimwe chete. Zvakanaka, pasi apa ndichaenda kukubatsira kuti uwane zvakawanda pamusoro pezvemashure ekureruka uye nzvimbo dzepaiti dzinowanikwa mukugadzirwa kwehupenyu hwehupenyu.
Kuwanda VS. Unhu
Kana zvasvika pakubata SEO nenzira yakarurama, zvirongwa zvekugadzira mazano ehupenyu chete zvichaita nekuda kwewebsite yako. Kunze kwekuti iwe uchida kukuvadza iwe webhusaiti yako kana bhagirofambira mberi mune SEO panguva yakareba, pamwe chete nehutano hwako hwekutsvaga webhu, uye kutsvaga nzvimbo dzepamusoro pakurega kwenguva refu. Kushanda zvakaoma kuti uwane nepamusoro kumashure kubva panzvimbo dzepawetera nepamusoro wePR nepamusoro-soro, ita nechokwadi chekudzidzira kushandisa chero zvigadziriswa zvishandiso uye wakabhadhara chikwata chekuvakisa kana shanduko dzebasa. Chinhu chacho ndechokuti vazhinji vavo vari kushandiswa kuparadzaniswa, zvisizvo zvachose zvisingabatsiri kana nzvimbo dzakasvibiswa dzokubatanidza newe. Ichokwadi, ivo vari kunyanya kubata nezvinhu zvepabonde, zvakadai sekubhejera, upombwe uye mishonga yevasimende. Nenzira iyo, dzakawanda zvevaya vanobatanidza masangano ekuvakisa mazano haagoni kuita chero chinhu pamusoro pehupenyu SEO zvachose. Zvechokwadi, vanowanzoratidza kuti vanogona kungoisa webhusaiti yako kana blog kuburikidza nematoni e-low-quality automated links anouya muchizhinji kubva kune zvisizvo zvakashata zvakadaro, panzvimbo yekukupa zvimwe zvepamusoro zvakakonzera kumasikirwo kubva panzvimbo dzepawero neine simba rinotendwa.
Gadzira Indasitiri kana Niche-Relevant Relations
Imwe yenzira dzakanakisisa dzekutora masimba makuru kumashure Mujenya webhuta rewebhu kune webhusaiti yako kana bhulogi inovaka hukama hune humwe hwakanaka nemamwe mabhuku anoyemekedzwa ane simba rakakwirira rinoenderana nekambani yebhizimisi rako kana nhamba yemusika. Nenzira iyo, iwe uchawana ruzivo rwekugadzirisa backlinks, izvo zvingangodaro zvakakosha zvikuru uye zvine simba kudarika chero humwe humwe hwemashure kumashure uye nzvimbo dzemazita ekuita kuti kuve nekushambadzira kwechinangwa chekuvaka chikwata. Uyewo, iwe unogonawo kufunga kubvunzurudza mutungamiri wemabhizimisi anovimbwa kana kuti avo vanobhururuka zvikuru. Zvechokwadi, wakapiwa kuti iwe unoda uye wakagadzirira kubhadhara nguva yakakwana nekushingaira kwe "kuwana" kwakakodzerwa nekudzoka zvakare. Uye yeuka nezvenyaya yakasununguka kumashure - pakupedzisira, inogona kuva yakakosha kudarika vatungamiri - uye inogona "kuwanikwa" nechinyorwa chezvinhu zvako zvakagadziriswa, zvakadai semakiti ehupamhi kana vatenzi vakawanda vanoda.
Tsvaga Top Backlinks uye Sites Sites Kuti Uitwe na
Hapana chikonzero chekuti kune mararamiro akasiyana-siyana emagariro evanhu anoshandiswa nemhando dzakawanda uye mabhizimisi ekuvaka chiremera chavo uye kubata zvimwe zvakakosha kumashure panguva imwecheteyo. Asi ini pachedu ndinokurudzira kuumba nzvimbo yako iri paIndaneti zvikurukuru paGoogle Plus, Instagram, Facebook, uye Twitter. Kuita kudaro, usakanganwa kutarisa mabhizinesi emunharaunda uye makambani ane chokuita nekambani kuti uzadze zvose zvaunosangana nazvo deta yekugamuchira backlink inokosha mukudzoka. Pakupedzisira, iwe zviri nani kutanga nekuzadza peji yako yeGoogle Bhizinesi, uye uende mberi nekutsvaga kuti uwane mamwe makuru ehurukuro, zvinyorwa uye mabhizinesi ezvakakosha pane zvidzidzo zvehurukuro yako kana mushamba.


text:
Ngendeseso ezi kazikere momaruvara gopampo moutatu kava kamonekere kokapare vakatambure presidente gwaZimbabwe kamarada Robert Gariel Mugabe nomugolikadi gwendi Grace Mugabe ogu ana kuya kara mosirongo momudinguro gopaveta ure womazuva gane. Tupu kaya mwaukire age kuna dwara suta zouburau modira zonomora 737, kamarada ogu gonomvhura 83, kamutambwire moholi zendi gwaNamibia kamarada Hifikepunye Pohamba, nkururu ministera Nahas Angula, ministera gweyiyoponze zosirongo Marco Hausiku novarugani wovanzi vemepangero.VaZimbabwe ava vatunga moNamibia kavazire wovanzi vakatambure mpitisili zawo norusumo oru kavarongikidire rokumutambura ngampitisili. Age kamugendesere mukwawo zendi vaze kevango oku ava tambwire vagenda vangesi kumwe nokuroya mauta aga kaga ndwngumine 21, nokudimba rusumo royirongo eyi yivali norusumo rwaAfrica. Age yipo kava mupere mpito zina omu presidente natara asi vakwayita ngapi vana fana nokumufumadeka hena nomarusumo goyirongo eyi yivali. Vapresidente ava vavali yiyo nye kavatamekere vamorore vaministera, vakarelipo woyirongo, vaZimbabwe ava vakara moNamibia rambangako nombunga dopampo edi kadikere pevango lina ditambure mpitisili ezi pampo. Esi yiso sikando sokuhova omu presidente Mugabe ana kuya dingura Namibia kutunda tupu apa kamarada Pohamba ana gusa epundi kwakamarada Sam Nujoma. Gumwe gatunda moZimbabwe katanterere New Era asi vantu vana gogomoka vakatambure mpitisili ezi zava gusa moukoloni. Age katjangwilire Mugabe asi mpitisili zononkondo.Murarero gavagumuwapayikilire kohotera zimwe zomoVenduka mokumufumadekere.Awo kava kere nonzogera zahana kupulisira nkenye ogu ano kutunda opo yiyo kakadingwire kampani zokawe zedina Lev Leviev, kositenguko. Moomo mezuva olyo age kakadingwire kevango oku vahoreka mapenda gaNamibia, ndi asi koHeroes Acre.Ano neina une age tauyungisa vanangesefa vekefuta moSwakopmund, kumwe hena nokukadingura kampani ezi vana kutumbura asi Namibia Ports Company ntani za Merlus Sea Food Processoer. Komeho aka tengure age mungura age taka uyungisa vaZimbabwe ava vatunga moNamibia. Mugolikadi gwapresidente Mugabe nage kadingwire noprojeka ntatu rambangako zimwe zezi gatulisapo mugolikadi gwakamarada Pohamba, ezi vana kutumbura asi Organisation of Widows ndi Widowers and Orphans of HIV and AIDS in Namibia.Morukwangali asi mbunga zina karerepo ava vafisa vakadi vawo ndi vagara vawo ntani nonsigwe edi dafisa vakurona vawo morwa mukisi ogu goAIDS.
#WEATHER
Windhoek,NA
light rain
29.4 ° C
30 °
29 °
23%
2.6kmh
92%
Sun
29 °
Mon
30 °
Tue
26 °
Wed
28 °
Thu
31 °


text:
Gamuchirai Muzanenhamu —
MUMWE mudzimai anoti ari kuoneswa ndondo nemurume wake uyo anosvika pakumukiira chimbuzi chavo, zvichiita kuti agume onozvibatsira kuchimbuzi chavavakidzani vavo.
Daphine Mteweri akamhan’arira Nesbert Matanhanha kuHarare Civil Court achiti anogara achimurova.
“Murume wangu anondituka pose paanenge akazvifunga zvekuti anopedzesera andirova. Akangozvifunga, anosiya akiya dzimba zvekuti ndinotoshaya zvekudya.
“Kana chimbuzi chaicho, ndinotozokumbira padzimba dziri pedyo nekuti anenge akachikiya musuwo,” anodaro Mteweri.
Anoenderera mberi achiti musi waakanotora magwaro ekuti murume wake auye kudare, akarariswa nenzara panze.
“Musi wandakaita magwaro ekuti tiuye kuno, ndainge ndatorariswa panze andinyima zvekudya saka ndinokumbirawo kudzivirirwa, ndaneta nekushungurudzwa,” anodaro.
Matanhanha anopikisana nechikumbiro chemudzimai wake achiti zvose zvaari kutaura inhema.
“Chikumbiro chake ndinopokana nacho nekuti zvaari kundipomera ndezvekunyepa. Iye ane makiyi ake, ini ndine angu nekuti ndiri gadhi saka ndinoshanda husiku. Zvekuti anorara nenzara kuda kwake, ini ndinenge ndisipo uye handisati ndambomudzinga pamba,” anodaro Matanhanha.
Mutongi Larzin Ncube akapa Mteweri gwaro redziviriro.


text:
Muri mubasa Open Review pamusoro Bit kuburikidza Bit: Social Research muna Digital Age. Munguva Open Review unogona kuverenga bhuku uye kubatsira kuti nani. Unogona kupa mazano maererano gadzira annotations vachishandisa hypothes.is , isina bhuku Musumo hurongwa. Uyezve, Website vachange achiunganidza kwako zvakakwana inofambiswa kuburikidza club ari readership uye kusiyiwa yevanhu chikamu chimwe nechimwe chebhuku.
Open Review kuchaitika apo iri bhuku racho muparidzi, Princeton University Press, ari kuitisa kufurirwa yokudzokorora. The inofambiswa kubva Open Review uye vezera yokudzokorora richashandiswa kusika yakadzokororwa yokuverenga. The Open Review nguva kuchaguma apo kwokupedzisira Shanduro pasi Princeton University Press, iyo pamwe muna November 2016.
Open Review haisi pamusoro uchibata Typos. Asi, Open Review yakagadzirirwa kuunganidza marudzi ose inofambiswa, uye ndingada kunyanya kugamuchira chero inofambiswa kuti une pamusoro fuma bhuku. Pane zvikamu dzaunoona kunyanya dzinovhiringidza? Ko avo pfungwa chamunoona kukosha? Ndiri kuita zvinotaurwa kuti unofunga dzinoda yakanatswa? Pane zvikamu mubhuku kuti munofunga anofanira kubviswa? Kana mubvunzo, Ndinofunga kuti unofanira kutevera mumwe mukuru misimboti pana Wikipedia: Iva noushingi .
Chokwadi, vose annotations dziri pachena. Unogona kuona navo rworudyi rwechikepe peji imwe neimwe kana unogona kuverenga navo rukova chimiro .
Unofanira kuwana kuverenga mupumburu uye kubatsira kuti nani.
The Open Review muitiro zvichabatsira vose vanyori uye vaparidzi, kunyange kana vasina kufarira kuwedzera kuwana zivo. Masero kuchatungamirira dzakakwirira chinyorwa unhu kuburikidza yakajeka uye zvakazara dzinovaka. Uyezve, Open Review muitiro ichapa anokosha mashoko inogona kushandiswa munguva kumusika bhuku.
Tichaita zvizere Blog mumhanyi pamusoro mune ramangwana. Nokuti ikozvino, unogona kuverenga zvakawanda pamusoro bumbiro redu .
Ndine chokwadi kuti zvavanazvo. Heano mamwe fananei zvirongwa kuti ndanzwa nezvazvo:
Kana pane dzimwe chokuita zvirongwa kuti ndava uchashaikwa, ndapota tizivise uye tichasvika kuwedzera kubatana. Kero yedu e ndiye info@bitbybitbook.com .
Tapota verenga kwedu zvakavanzika uye mvumo itsika .
The AAUP achangobva kubudiswa mushumo yakanakisisa tsika nokuda kufanana yokudzokorora .
Sure. Ongorora chikamu bumbiro website iyi zvakawanda nezvokuti sei isu wakazviita.
Tumira email kuna info@bitbybitbook.com .


text:
Vavarira Kuva Muduku Pane Vamwe
“Anozviita muduku pakati penyu mose ndiye mukuru.”—RUKA 9:48.
1, 2. Jesu akapa vaapostora vake zano rokutii uye nei akavapa zano iroro?
MUGORE ra32 C.E., Jesu paaiva muruwa rweGarireya pakamuka dambudziko. Vamwe vevaapostora vake vakatanga kuitisana nharo kuti ndiani aiva mukuru. Munyori weEvhangeri Ruka anoti: “Vakafunga pakati pavo kuti ndiani aizova mukuru pana vose. Jesu, achiziva kufunga kwemwoyo yavo, akatora mwana muduku, akamuisa parutivi pake, akati kwavari: ‘Munhu wose anogamuchira mwana muduku uyu nokuda kwezita rangu anondigamuchirawo, uye munhu wose anondigamuchira anogamuchirawo iye akandituma. Nokuti anozviita muduku pakati penyu mose ndiye mukuru.’” (Ruka 9:46-48) Jesu akanyatsobatsira vaapostora vacho kuona kukosha kwokuzvininipisa uye akazviita nemwoyo murefu.
2 Zano raJesu panyaya yokuzviita muduku raienderana nemararamiro evaJudha vepanguva iyoyo here? Kana kuti raipesana nezvavaiwanzoita here? Rimwe duramanzwi rinonzi Theological Dictionary of the New Testament rinotaura nezvemagariro evanhu vepanguva iyoyo richiti: “Pane zvose zvaiitika, paiwanzomuka mubvunzo wokuti ndiani aiva mukuru, uye mumwe nomumwe aigara achizvidya mwoyo nenyaya yokuda kupiwa rukudzo rwakakodzera.” Saka Jesu aipa vaapostora vake zano rokuti vave vakasiyana noruzhinji rwevanhu.
3. (a) Kuzviita muduku kunorevei uye nei zvingava zvakaoma kuti tidaro? (b) Mibvunzo ipi inovapo panyaya yokuvavarira kuva muduku pane vamwe?
3 Shoko rechiGiriki rakashandurwa kuti “muduku” rinoreva munhu ane mwero, anozvininipisa, anozvidukupisa, anozviona seasingakoshi, kana kuti asingaremekedzwi uye asina masimba. Jesu akashandisa mwana muduku kuti vaapostora vake vaone kuti vaifanira kuzvininipisa uye kuva nemwero. Zano iroro richiri kushanda kuvaKristu vechokwadi sokushanda kwaraiita panguva yaakaritaura. Dzimwe nguva tingaomerwa nokuzviita vaduku. Katsika kane vanhu kekuzvikudza kangaita kuti titsvake mukurumbira. Kukwikwidzana kunoita vanhu vatinogara navo uye mafungiro enyika, zvinogona kuita kuti tizvikudze, tikakavare, kana kuti tiite kuti vamwe vaite zvatinoda. Chii chinogona kutibatsira kuti tizviite vaduku? ‘Muduku pakati pedu tose ndiye mukuru’ pakuti kudii? Muupenyu, ndepapi patinofanira kuvavarira kuzvininipisa?
“PFUMA YAMWARI NOUCHENJERI NEZIVO ZVAKADZAMA”
4, 5. Chii chingatibatsira kuti tizvininipise? Taura muenzaniso.
4 Imwe nzira yokuti tizvininipise ndeyokufungisisa kuti Jehovha mukuru sei pane zvatiri. Chokwadi ndechokuti “kunzwisisa kwake hakugoni kuongororwa.” (Isa. 40:28) Muapostora Pauro akanyora nezveukuru hwaJehovha achiti: “Haiwa, pfuma yaMwari nouchenjeri nezivo zvakadzama sei! Kutonga kwake hakugoni kuongororwa sei uye nzira dzake hadzigoni kurondwa sei!” (VaR. 11:33) Kunyange zvazvo ruzivo rwezvinhu zvakawanda rwawedzera chaizvo kubva pakanyorwa mashoko iwayo naPauro makore 2 000 akapfuura, pfungwa iyoyo ichiri yechokwadi. Pasinei nokuti tinoziva zvakawanda sei, kuziva kuti hatizombofi takadzidza zvose nezvaJehovha, mabasa ake uye nzira dzake kunofanira kuita kuti tizvininipise.
5 Kuziva kuti hatigoni kuongorora nzira dzaMwari kwakabatsira Leo * kuti azvione somuduku. Achiri jaya, Leo ainakidzwa nesayenzi. Saka akatanga zvidzidzo zvokuongorora nyeredzi, nyika nezvimwewo, achida kunzwisisa zvakaita zvinhu zvakasikwa uye akasvika papfungwa inokosha. Akati: “Nezvandaidzidza, ndakaona kuti sayenzi yega haigoni kuita kuti munhu anzwisise zvose zvakasikwa. Saka ndakachinja ndikatanga kudzidzira kuva gweta.” Nokufamba kwenguva, akava gweta rehurumende uye akazova mutongi. Iye nomudzimai wake vakazotanga kudzidza Bhaibheri neZvapupu zvaJehovha, vakagamuchira chokwadi uye vakava vashumiri vaMwari vakazvitsaurira. Chii chakabatsira Leo kuti azviite muduku pasinei nekudzidza kwaakaita? Akapindura asingazezi kuti, “Ndakabatsirwa nokuziva kuti pasinei nekuwanda kwezvatinodzidza nezvaJehovha uye zvaakasika, kuchine zvakawanda chaizvo zvokudzidza.”
6, 7. (a) Jehovha muenzaniso unoshamisa wokuzvininipisa pakuti kudii? (b) Kuzvininipisa kwaMwari kungaita sei kuti munhu ave “mukuru”?
6 Tinobatsirwawo kuti tizvininipise nokuziva kuti Jehovha pachake anozvininipisa. Funga izvi: “Tiri vashandi pamwe chete naMwari.” (1 VaK. 3:9) Pafunge! Jehovha ndiMwari mukuru zvisingatauriki, asi anotiremekedza nokutipa mukana wokuita ushumiri tichishandisa Shoko rake Bhaibheri. Kunyange zvazvo Jehovha ari iye anoita kuti mbeu dzatinodyara uye dzatinodiridza dzikure, anotipa chinzvimbo chinokosha chokushanda pamwe chete naye. (1 VaK. 3:6, 7) Uyu hausi muenzaniso unoshamisa wokuzvininipisa kunoita Mwari here? Zvechokwadi kuzvininipisa kunoita Jehovha kunofanira kukurudzira chaizvo mumwe nomumwe wedu kuti azviite muduku.
7 Kuzvininipisa kwaMwari kwakabatsira chaizvo Dhavhidhi, munyori wepisarema. Akaimbira Jehovha kuti: “Muchandipa nhoo yenyu yoruponeso, kuzvininipisa kwenyu ndiko kunoita kuti ndive mukuru.” (2 Sam. 22:36) Dhavhidhi akati ukuru hwose hwaaiva nahwo muIsraeri yaiva mhaka yokuzvininipisa kwaJehovha, kureva kuti Mwari aizvideredza kana kuti aizvininipisa kuti afunge nezvaDhavhidhi. (Pis. 113:5-7) Handizvo zvaanoitawo here kwatiri? Zvose zvatinazvo zvinoti unhu hwakanaka, unyanzvi uye ropafadzo ‘takazvigamuchira’ kubva kuna Jehovha. (1 VaK. 4:7) Munhu anozviita muduku anova “mukuru” pakuti anova mushumiri waJehovha anokosha chaizvo. (Ruka 9:48) Ngationei kuti zvinodaro sei.
‘MUDUKU PAKATI PENYU NDIYE MUKURU’
8. Kuzvininipisa kunoita kuti tione sei sangano raJehovha?
8 Kuti tigutsikane nezvatiri musangano raMwari uye kuti titsigire urongwa hweungano, tinofanira kuzvininipisa. Somuenzaniso, funga nezvaPetra mukadzi wechiduku akakurira mumhuri yeZvapupu. Petra akasiya ungano nokuti aida kuita zvinhu nemaonero ake. Papera makore, akatangazve kuwadzana neungano. Iye zvino ari kufara nokuti ari musangano raJehovha uye ane chido chokutsigira urongwa hweungano. Chii chachinja iye zvino? Akanyora kuti, ‘Kuti ndinzwe ndakafaranuka ndiri musangano raMwari, ndaifanira kunzwisisa uye kuva nezvinhu zviviri zvinokosha chaizvo zvinoti, kuzvininipisa uye kuva nemwero.’
9. Munhu anozvininipisa anoona sei zvokudya zvokunamata zvatinopiwa uye nei izvozvo zvichiita kuti anyanye kukosha?
9 Munhu anozvininipisa anoonga nemwoyo wose zvatinopiwa naJehovha, zvinosanganisira zvokudya zvokunamata. Saka munhu akadaro anobishaira kudzidza Bhaibheri uye kuverenga magazini eNharireyomurindi neMukai! Sezvinongoita vashumiri vakatendeka vaJehovha vakawanda, angavavarira kuverenga bhuku idzva rega rega asati arirongedza musherufu yake yemabhuku. Kana tikaverenga uye tikadzidza mabhuku edu anotsanangura Bhaibheri tichiratidza kuti tinozvininipisa, tinosimba pakunamata uye Jehovha anokwanisa kutishandisa zvakanyanya mubasa rake.—VaH. 5:13, 14.
10. Tingaratidza sei kuti tiri kuzviita vaduku muungano?
10 Munhu anozviita muduku anovawo “mukuru” neimwe nzira. Ungano yega yega ine varume vakakodzera vakagadzwa kuti vave vakuru pachishandiswa mudzimu mutsvene waJehovha. Vanoronga zvinhu zvakadai semisangano yeungano, basa romumunda uye kufudza. Kana tikazviita vaduku nokutsigira urongwa uhwu nemwoyo wose, tinobatsira kuti ungano ive nemufaro, rugare uye ibatane. (Verenga VaHebheru 13:7, 17.) Kana uri mukuru kana kuti mushumiri anoshumira, hauongi here kuti Jehovha akakupa basa rakadaro?
11, 12. Mafungiro api achaita kuti tive vanhu vanokosha musangano raJehovha uye nei zvakadaro?
11 Munhu anozviita muduku anova “mukuru” kana kuti anonyanya kukosha musangano raJehovha nokuti kuzvininipisa kwake kunoita kuti ave mushumiri waMwari akanaka uye anobatsira. Jesu aitofanira kupa vadzidzi vake zano rokuti vazviite vaduku nokuti vamwe vavo vaikanganiswa nemafungiro evazhinji vepanguva iyoyo. Ruka 9:46 inoti, “Vakafunga pakati pavo kuti ndiani aizova mukuru pana vose.” Zvingaitikawo here kuti titange kufunga kuti tiri nani pane vamwe vatinonamata navo kana kuti tinokosha kupfuura vamwe vose? Vakawanda vari munyika vanoita zvinhu pamusana pokuzvikudza uye udyire. Ngatizvininipisei totambira kure nevanhu vanozvikudza. Kana tikadaro uye tikaisa kuda kwaJehovha pokutanga, tinova shamwari dzinozorodza hama nehanzvadzi dzedu.
12 Zvechokwadi zano raJesu rokuti tizviite vaduku rinokurudzira. Hatifaniri here kuvavarira kuzviita vaduku pane zvose muupenyu? Iye zvino ngatikurukurei zvinhu zvitatu.
VAVARIRA KUVA MUDUKU
13, 14. Murume kana mudzimai anofanira kuratidza sei kuti ari kuzviita muduku, uye zvichaita kuti ukama hwavo huite sei?
13 Mumhuri. Vanhu vakawanda vanokoshesa chaizvo kodzero dzavo zvokuti havatombodi kuti dzikanganiswe kunyange zvazvo ivo vangava vachikanganisa dzevamwe. Zvisinei, munhu anozviita muduku anoita zvatinokurudzirwa naPauro. Mutsamba yaakanyorera vaRoma, akati: “Ngatiteverei zvinhu zvinoita kuti pave norugare uye zvinhu zvinovaka mumwe nomumwe.” (VaR. 14:19) Munhu anozviita muduku anovavarira kuva norugare nemunhu wose uye kunyanya nemudiwa wake.
14 Funga nezvenyaya yekuzvivaraidza. Murume nomudzimai vangafarira zvinhu zvakasiyana panyaya yokuzvivaraidza. Zvichida murume anofarira kugara zvake pamba panguva yokufaranuka achiverenga. Asi mudzimai angafarira kuenda kune imwe nzvimbo kunodyira ikoko kana kuti kushanyira shamwari. Murume paanozvininipisa, achiratidza kukoshesawo zvinofarirwa nomudzimai wake panzvimbo pezvaanofarira, izvozvo zvingasaita here kuti mudzimai azvione zviri nyore kumuremekedza? Uyewo mudzimai paanofunga zvinodiwa nomurume wake asingaomereri pane zvaanoda, murume wake achawedzera kumuda uye kumuremekedza. Kana mumwe nomumwe akazviita muduku, ukama hwavo hunosimba.—Verenga VaFiripi 2:1-4.
15, 16. Dhavhidhi akakurudzira kuva nemafungiro api muPisarema 131, uye izvi zvinofanira kuita kuti tiite sei muungano?
15 Muungano. Vanhu vakawanda vari munyika vanoda kugutsa zvido zvavo ipapo ipapo. Vanhu vakadaro havatorina mwoyo murefu uye kumirira kunovanetsa. Kuvavarira kuva muduku kunotibatsira kumirira Jehovha. (Verenga Pisarema 131:1-3.) Kuzvininipisa uye kumirira Jehovha kunoita kuti tinzwe takachengeteka, tichigutsikana, tanyaradzwa uye kunounza makomborero. Ndokusaka Dhavhidhi akakurudzira vaIsraeri kuti vamirire Mwari wavo!
16 Unogona kunyaradzwawo paunomirira Jehovha uchizvininipisa. (Pis. 42:5) Zvichida uri “kuda basa rakanaka” uye zviri kuita kuti uvavarire “kuva mutariri.” (1 Tim. 3:1-7) Chokwadi unofanira kuita zvose zvaunogona kuti ubvumire mudzimu mutsvene kukubatsira kuva neunhu hunofanira kuva nomutariri. Asi zvakadini kana zviri kukutorera nguva refu kuti uve mukuru pane inotorwa nevamwe? Munhu anozviita muduku achimirira ropafadzo, acharamba achishumira Jehovha achifara uye achafara nechero basa raanenge apiwa.
17, 18. (a) Kukumbira ruregerero uye kuregerera vamwe zvinobatsirei? (b) Zvirevo 6:1-5 inotikurudzira kuitei?
17 Pakugarisana kwatinoita nevamwe. Vazhinji vanoomerwa nokukumbira ruregerero. Zvisinei, vashumiri vaMwari vanozviita vaduku nokubvuma zvikanganiso zvavo uye nokukumbira ruregerero. Vanoregererawo vamwe kana vatadzirwa. Kuzvikudza kunoita kuti vanhu vasabatana uye vakakavadzane asi kuregererana kunoita kuti muungano muve nerugare.
18 Tingada ‘kuzvininipisa’ nokukumbira ruregerero zvichibva pamwoyo patinenge tatadza kuita zvatakabvumirana pamusana pezvakaitika zvataisakwanisa kudzivisa. Kunyange zvazvo muKristu anozvininipisa angaona sokuti mumwe wake anewo zvaakakanganisa, iye anonyanya kufunga zvaakakanganisa uye anotozvibvuma.—Verenga Zvirevo 6:1-5.
19. Nei mumwe nomumwe wedu achifanira kuonga zano reBhaibheri rokuti tizviite vaduku?
19 Tinoonga chaizvo kuti Magwaro anotikurudzira kuti tivavarire kuzviita vaduku! Kunyange zvazvo dzimwe nguva zvingatiomera kuita izvozvo, kufunga kuti Musiki wedu mukuru sei pane zvatiri uye kunzwisisa kuti anozvininipisa kunogona kutibatsira kuti tive neunhu uhwu hwakanaka. Kana tikaita izvi, chokwadi tichava vashumiri vaJehovha vanokosha chaizvo. Saka dai mumwe nomumwe wedu akaramba achizviita muduku.
^ ndima 5 Mazita akachinjwa.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
23 Achinyatsotarira boka reSanihedrini Pauro akati: “Varume, hama, ndakazvibata pamberi paMwari nehana yakachena+ kwazvo kusvikira nhasi.”
2 Mupristi mukuru Ananiyasi akabva arayira vakanga vakamira pedyo naye kuti vamurove+ pamuromo.
3 Pauro akabva ati kwaari: “Mwari achakurova, iwe madziro akadzururwa nevhu jena.+ Unogara pasi kuti unditonge maererano noMutemo+ asi, uchidarika Mutemo+ wacho, unorayira kuti ndirohwe here?”
4 Vaya vakanga vakamira pedyo vakati: “Uri kutuka mupristi mukuru waMwari here?”
5 Pauro akati: “Hama, handina kuziva kuti ndiye mupristi mukuru. Nokuti zvakanyorwa kuti, ‘Usataura zvinokuvadza pamusoro pomutongi wevanhu vokwako.’”+
6 Zvino Pauro paakaziva kuti rimwe boka rakanga riri revaSadhusi+ asi rimwe revaFarisi, akashevedzera ari muSanihedrini achiti: “Varume, hama, ini ndiri muFarisi,+ mwanakomana wevaFarisi. Ndiri kutongwa+ nokuda kwetariro yokumuka+ kwevakafa.”
7 Kukakavadzana+ kwakavapo pakati pevaFarisi nevaSadhusi nokuti akataura izvi, uye vanhu vazhinji vakakamukana.
8 Nokuti vaSadhusi+ vanoti hakuna kumuka+ kana ngirozi kana chisikwa chomudzimu, asi vaFarisi vanozvizivisa zvose pachena.
9 Naizvozvo pakava nemheremhere huru,+ uye vamwe vevanyori veboka revaFarisi vakasimuka, vakatanga kuita nharo dzinotyisa, vachiti: “Hationi chinhu chakaipa nomurume uyu;+ asi kana chisikwa chomudzimu kana ngirozi yakataura naye,+—.”
10 Zvino kukakavadzana kwacho pakwakava kukuru, mutungamiriri wehondo akatya kuti Pauro aizoitwa kanyama kanyama navo, akarayira boka revarwi+ kuti riburuke rimubvute pakati pavo, rimupinze mudzimba dzevarwi.+
11 Asi usiku hwakatevera Ishe akamira pedyo naye,+ akati: “Shinga kwazvo!+ Nokuti zvawave uchipupura kwazvo+ pamusoro pezvinhu zvine chokuita neni muJerusarema, naizvozvo unofanirawo kunopupura muRoma.”+
12 Zvino pakwakaedza, vaJudha vakarangana,+ vakazvisunga nemhiko ine kutuka,+ vachiti vakanga vasingazodyi kana kunwa kusvikira vauraya Pauro.+
13 Kwaiva nevarume vanopfuura makumi mana vakarangana izvi zvikasungwa nemhiko;
14 uye vakaenda kuvapristi vakuru+ nevarume vakuru, vakati: “Tazvisunga kwazvo nemhiko ine kutuka kuti hatifaniri kudya kana chinhu zvacho kusvikira tauraya Pauro.
15 Naizvozvo, imi pamwe chete neSanihedrini taurai pachena nomutungamiriri wehondo nei achifanira kuuya naye kwamuri sokunge kuti munoda kunyatsoziva zvakarurama nyaya dzine chokuita naye.+ Asi asati asvika pedyo tinenge tagadzirira kumuuraya.”+
16 Zvisinei, mwanakomana wehanzvadzi yaPauro akanzwa nezvokumuvandira kwavo,+ uye akaenda, akanopinda mudzimba dzevarwi, akazviudza Pauro.
17 Naizvozvo Pauro akashevedza mumwe wevakuru veuto, akati: “Enda nejaya iri kumutungamiriri wehondo, nokuti rinoda kumuudza chimwe chinhu.”
18 Naizvozvo murume uyu akamutora, akaenda naye kumutungamiriri wehondo, akati: “Musungwa Pauro andishevedza, akakumbira kuti ndiuye nejaya iri kwamuri, zvariine chimwe chinhu chokukuudzai.”
19 Mutungamiriri wehondo akaribata+ ruoko, akabva ipapo, akatanga kuribvunza vari voga kuti: “Unoda kundiudzei?”
20 Iro rikati: “VaJudha vabvumirana kuti vakukumbirei kuti muburutsire Pauro kuSanihedrini mangwana sokunge kuti vanoda kunyatsoziva zvakarurama chimwe chinhu pamusoro pake.+
21 Zvinotokosha, musavarega vachikunyengetedzai, nokuti varume vanopfuura makumi mana vavo vakamuvandira,+ uye vazvisunga nemhiko ine kutuka kuti varege kudya kana kunwa kusvikira vamuuraya;+ uye zvino vagadzirira, vachimirira vimbiso inobva kwamuri.”
22 Naizvozvo mutungamiriri wehondo akaita kuti jaya racho riende pashure pokurirayira kuti: “Usaudza chero ani zvake kuti wandibudisira pachena zvinhu izvi.”
23 Akashevedza vamwe vaviri vevakuru veuto, akati: “Itai kuti varwi mazana maviri vagadzirire kuenda netsoka kuKesariya, uyewo vatasvi vemabhiza makumi manomwe nevarume mazana maviri vane mapfumo, paawa yechitatu yousiku.
24 Uyewo, goverai mhuka dzinotakuriswa zvinhu kuti vaite kuti Pauro atasve, vamuendese kuna gavhuna Ferikisi akachengeteka.”
25 Uye akanyora tsamba yakanga iine mashoko aya:
26 “Kraudhiyo Risiyasi kuna changamire, Gavhuna Ferikisi:+ Kwaziwai!
27 Murume uyu akabatwa nevaJudha uye vakanga vava kuda kumuuraya, asi ndakabva ndangosvika neboka revarwi ndikamununura,+ nokuti ndakaziva kuti akanga ari muRoma.+
28 Ndichida kuziva mhosva yavaimupomera, ndakamuburutsira kuSanihedrini ravo.+
29 Ndakawana kuti anopomerwa pamusoro penyaya dzoMutemo wavo,+ asi asingapomerwi chero chinhu chimwe chete zvacho chakakodzera rufu kana zvisungo.+
30 Asi nokuti ndakaziviswa zvavakarangana+ zvichaitirwa murume wacho, ndiri kubva ndamutumira kwamuri, ndichirayira vanomupomera kuti vamupomere pamberi penyu.”+
31 Naizvozvo varwi+ ava vakatora Pauro maererano nokurayirwa kwavo, vakaenda naye kuAndipatrisi usiku.
32 Zuva rakatevera racho vakabvumira vatasvi vemabhiza kuti vapfuurire naye, uye ivo vakadzokera kudzimba dzevarwi.
33 Vatasvi vemabhiza vakapinda muKesariya,+ vakapa gavhuna wacho tsamba uyewo vakauya naPauro kwaari.
34 Naizvozvo akaiverenga, akabvunza ruwa rwaaibva, akaziva+ kuti aibva kuKirikiya.+
35 “Ndichanyatsokuteerera,” iye akadaro, “kana vanokupomera vasvikawo.”+ Akarayira kuti arambe akachengetedzwa mumuzinda wamambo Herodhi.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mabasa 23
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Vaive vatambi venhabvu vechikwata chine mukurumbira munyika cheCaps United vari kuBritain vari kuronga kuita mabiko makuru ekuunganidza mari yekushandisa mukusimudzira nhabvu yemunyika.
Vatambi ava vakaumba chikwata chavo cheCaps United Legends, icho chiri kutungamira hurongwa hwekutsvaga mari uhwu.
Sachigaro weCaps United Legends, Joe “Kode” Mugabe, uyo akaitawo mukurumbira pamazuva ake ekutamba nhabvu kuchikwata cheMakepekepe anoti mabiko aya achaitirwa kuBirmingham nemusi wa 10 Zvita, uye vari kukoka munhe wese zvisineyi nekuti anotsigira chikwata chipi.
“Tiri kutarisira munhu wese, munhu wese weHighlanders weDynamos. All supporters,” Mugabe anodaro.
Anoti mabiko aya achavapa mukana wekuti vasangane vachikurukura nezvenhabvu yekumusha uyewo kuzivana zvakanyanya.
Mari ichawanikwa kubva mukupemha uku inonzi ichabatsira mukuti vatambi ava vadzoserewo kunharaunda dzakavasimudzira kuburikidza nekusimudzirawo nhabvu yevechidiki pamwe nechikwata chenyika chemaWarriors.
Mugabe anoti vatambi vakaita mukurumbira kubva kuzvikwata zvakasiyanasiyana vari muBritain vachange varipowo pamabiko aya.
Mumwe mutambi, Carlos Max ari kutarisirwawo kubva kumusha achizove munyarikani pamabiko aya.
Mugabe anoti vanhu vachatandadzwa nemumhanzi uchabva kuchikwata cheLimpopo Groove, icho chine chimwe chizvarwa cheZimbabwe Tomson Chauke, uyo akamboimbawo nevaimbi vakaita samushakabvu Simon "Chopper" Chimbetu naAlick Macheso.


text:
Waizviziva Here?
Ichokwadi here kuti muIsraeri maiva nemiti yakawanda semataurirwo azvinoitwa muBhaibheri?
BHAIBHERI rinotaura kuti Nyika Yakapikirwa yaiva nedzimwe nzvimbo dzaiva nemasango uye miti ‘yakawanda kwazvo.’ (1 Madz. 10:27; Josh. 17:15, 18) Asi vamwe pavanoona kuti nzvimbo dzakakura dzenyika yacho angova magwenga, vangafunga kuti hadzina kumbobvira dzava nemiti yakawanda.
Bhuku rinonzi Life in Biblical Israel rinotaura kuti “masango akanga ari muIsraeri ainge akakura chaizvo kupfuura zvaave mazuva ano.” Miti yainge yakanyanya kuwanda munzvimbo dzakakwirira yaisanganisira miti yemafuta (Aleppo pine), mievergreen oak, uye miterebinth. Miti yemionde yainge yakawandawo muShefera, nzvimbo ine zvikomo iyo iri nechepakati pemhenderekedzo yegungwa reMediterranean nemakomo akaita zienda nakuenda.
Bhuku rinonzi Plants of the Bible rinoti dzimwe nzvimbo dziri muIsraeri hadzisisina miti. Izvi zvakakonzerwa nei? Bhuku racho rinotsanangura kuti izvi zvakaitika zvishoma nezvishoma, richiti: “Vanhu vanoramba vachitema miti kuitira kuti vave nenzvimbo yakati kurei yekurima neyemafuro, uyewo kuti vawane zvokuvakisa nehuni.”


text:
MATADZA HERE KUTIURAYIRA MUNHU ASHUNGURUDZA ZIMBABWE???
"Varume vemuZimbabwe ndaifunga kuti varume, hapana nezviripo zvese, chokwadi vatadza here kungotiurayira iye munhu one adai kutiomesera upenyu hwedu chokwadi tingatambura kudai sepasina varume vanogona kungomuuraya."
Mukombi umu maiva nemupurisa ndokubva avati,"Amai zvamurikutaura zvinosungisa." Zvikanzi "Kana urisewe mupurisa ibva watonyarara zvako nekuti pfuti munadzo saka chinonetsa kuuraya munhu mumwe chete chaiye chii ipapo? Ndimi varume nhando imi! Tibvire kungogonera isu madzimai, zvino ini ndiri nani ndatombokuudzai zvamuri kutadza kuita."
Mupurisa nekushatirwa akabva ati kuna Kombi Driver, "Hande paPolice Station namai ava." Ivo ndokuti, "Asi wopenga nhai mwanangu? Izvozvo zvamatadza ndizvo zvaungade kuti ndinoudzawo vamwe vako pakamba. Kowadii kungonovaudza wega kuda vangaona zvokuita tikabuda munhamo iyi."
Kombi ichisvika pakamba mupurisa akabva angoti, "Amai vaendwe navo kwaOfficer-in-charge." Akabva atanga kutaura zvakangazvataurwa namai ava. Officer- in-charge uye akabva ati, "Amai zviri kutaurwa ichokwadi here?" Ivo vakati, "Mwanangu tanzwa chokwadi konewo mukuru wepano watadzawo kumuurayawo here munhu uyu?"
Zvikanzi, "Amai munechokwadi nezvamurikutaura here and huye munhu wamuri kutaura nezvake munomuziva here?" Zvikanzi, "Ndingatadza kuziva nyoka yakadaro kosaka wati ndinopenga here ini?" Zvikanzi,"Amai munofira mujere nezvamurikutaura izvi." Zvikanzi:"Mujere?? Ndosaka ndamboudza umwe wako kuti muri varume nhando nekuti kana uchiti munhu anetsa vanhu Zimbabwe ino yese ngaarambe ari mupenyu muchitadza kumuuraya wavakuti ndinofira mujere?"
Zvikanzi:"Amai ndava kudzokorora kechipiri... Ndati munhu wamurikutaura munomuziva here?"
Zvikanzi namai vaya: "Eheka ndinomuziva - ndinorevaka iye TONY BLAIR!!!!"


text:
Hurumende yati irikugadzirira kutamisa mhuri dzinopfuura zviuru zvitanhatu kubva kumahombekombe edhamu reTokwe Mukosi kuitira kuvandudza zvirongwa zvekudiridzira, kuchengeta mhuka dzesango uye kuchengetwa nekukohwa kwehove.
Vanoona nezvekufambiswa kwemabasa mubazi rehurumende rinoona nezve mvura pamwe nezviwanikwa, Engineer Tinaishe Mutasa vakaudza vanhu muMasvingonemusi weChishanu kuti vari kuita tsvakurudzo yehuwandu chaihwo hwevanhu vanofanira kubviswa mumisha yavo vachinogariswa patsva.
“ Vanhu vanoda kufambiswa kubviswa mujinga redhamu vaiva 6000 asi tinofunga kuti vawanda saka vanofanirwa kubviswa.” Vanoenderera mberi vachiti, “ Tichakumbira hurumende kuti tichipedzisa chirongwa ichi sezvo takambobvisa vamwe pakaita mafashamu.”
Asi mashoko aya atambirwa nekutya nevamwe vagari vekwa Chivi ne Masvingo South vanogara pedyo nedhamu iri.
Amai Natsai Muzvidziwa vanogara muraini rekwa Sese kwa Chivi vati vanotyira kuti vanogona kuitwa zvakamboitwa vamwe vakarasirwa mukamba ye Chingwizi mugore ra2014 vakaguma vononga svosve nemuromo.
“ Ini zvehurumende zvairi kuti inotibvisa ichinotiisa kumwe ndoona zviri zvinhu zvakaoma tichiri kutanga mhuri idiki.” Vanotizve, “Tichaitwa zvegore riya zvekuiswa mukamba. Hatizivi kuti tichandogariswa kwakanaka here.”
VaTrinos Mukumbwa veku Ngomahuru vanotiwo vanotyira kuti hurumende inozotadza kuvabhadhara mari yavakashandisa kuvaka musha wavachasiya vaputsa kuti vandovaka mutsva kwava chaendeswa.
“Maonere atinoita ndeekuti mari dzedu dzekutamiswa dzinogona kunetsa kudziwana.” Vanoenderera mberi vachiti, “Tikatarisa vakaenda kuChingwizi hama dzedu dzichirikunetseka kuwana takatohwa kuti gore rino vakambopuwa chigwishu, saka toona sekuti hurumende yakaomerwa haina mari.”
Asi VaMutasa vati hurumende ichagadzirira zvinodiwa zvose kuti vanhu vatamiswe zvakanaka.
Mashoko aya atsinirwawo negurukota rinoona nezvedunhu reMasvingo Amai Shuvai Mahofa avo vaudza Studio 7 kuti hurumende ichaona kuti vanhu ava vagariswa zvakanaka uye nzvimbo yekuti vagare yavepo kuNuanetsi kuMwenezi.
Vatiwo hurumende iri kugadzira mari yekuripa vanhu vanenge vatama ava.
VaMutasa vaenderera mberi vachiti Tokwe Mukosi ichadiridzira mahekita zviuru makumi maviri ne mashanu nekudaro vagari ava vacha batsirikana nekuwana mari mukurima uye ne mabasa.


text:
Kukurukura
Zvamungaita Pakukurukura Matambudziko
Maitiro evanhurume nevanhukadzi pakukurukura anosiyana. Kuziva izvi kunogona kukubatsira kuti usakurumidza kugumbuka.
Nyatsoteerera Mumwe Wako
Kudzokorora zvataurwa kuratidza kuti wazvinzwa, hunotova unyanzvi asi chinokosha zvinoratidza kuti une rudo. Ona kuti ungavandudza sei kuteerera kwaunoita.
Zvamungaita Kuti Muwirirane
Zvinhu 4 zvinogona kukubatsira kuti iwe newawakaroorana naye musakakavadzana asi mutaurirane murugare.
Musanyararirana Kana Magumburana
Chii chinoita kuti vamwe vakaroorana vasvike pakusataudzana, uye vangagadzirisa sei dambudziko iroro?
Zvamungaita Kuti Musapopotedzana
Iwe nemumwe wako munogara muchipopotedzana here? Onai kuti mazano eBhaibheri angakubatsirai sei mumba menyu.
Zvaungaita Kuti Usataura Mashoko Anorwadza
Zvii zvamungaita kana imba yenyu yava kukanganiswa nekukandana kwamunoita mashoko anorwadza?
Zvaungaita Kuti Ukanganwire
Sei zvisiri nyore kukanganwira? Ona kuti Bhaibheri ringabatsira sei.
Kudyidzana Kwamungaita Nevamwe Kana Muri Mumhuri Yokurera
Mazano eBhaibheri angabatsira sei vabereki vokurera kuti vadyidzane neshamwari, hama kunyangewo newavakanga vakaroorana naye?


text:
Tom Airbus A300-600ST Beluga FSX
Changelog Updated musi 29 / 07 / 2015 : Kugarisana P3D v1 - v2, FSX akawedzera itsva repaint Red Australian Air + kamera maonero: 13 kunze maonero ari ndege, 2 mukati nhumbi Bay maonero (vakaremara) uye 4 VC maonero.
Unofanira kanenge FSX Service Pack 1 kana 2 kumhanya ndege iyi. Kana usina Service Pack yakaiswa, ndege acharamba trensparent kana dema kunze Cockpit uye mapapiro.
Zvakanaka kunyatsobudirira womuenzaniso, ndege iyi zvinoita kuti zvinobva imwe nyika vasinganzwisisiki rakafanana shato huru ane zita rinonzi Beluga. Zvinosanganisira tsika ruzha, kushanda 3D Cockpit, verenga Chinyorwa (FCM.pdf) kuti zvakakodzera kushandisa zviridzwa vaivamo.
The Airbus A300-600ST (Super Transporter) kana Beluga ndiyo shanduro vomureza A300-600 paupamhi-muviri airliner zvakachinjwa kutakura zvikamu ndege uye pamusoro kadikidiki kana netsa nhumbi. Zvakange pamutemo rinonzi Super Transporter pakutanga, asi zita Beluga akava akakurumbira uye zvino pamutemo kushandisa.
Heano nzira kuti kuvhura zvekunze masuo:
Zvakanaka kunyatsobudirira womuenzaniso, ndege iyi zvinoita kuti zvinobva imwe nyika vasinganzwisisiki rakafanana shato huru ane zita rinonzi Beluga. Zvinosanganisira tsika ruzha, kushanda 3D Cockpit, verenga Chinyorwa (FCM.pdf) kuti zvakakodzera kushandisa zviridzwa vaivamo.
The Airbus A300-600ST (Super Transporter) kana Beluga ndiyo shanduro vomureza A300-600 paupamhi-muviri airliner zvakachinjwa kutakura zvikamu ndege uye pamusoro kadikidiki kana netsa nhumbi. Zvakange pamutemo rinonzi Super Transporter pakutanga, asi zita Beluga akava akakurumbira uye zvino pamutemo kushandisa.
Heano nzira kuti kuvhura zvekunze masuo:
Tom Airbus A300-600ST Beluga FSX Download


text:
DOMINICAN REPUBLIC
Kuwana Chinangwa Muupenyu
José Estévez
AKABEREKWA MUNA 1968
AKABHABHATIDZWA MUNA 1989
NHOROONDO YOUPENYU Semukomana wechiduku aida kurarama upenyu huri nani, José akatama achibva kumaruwa achienda kuguta. Akadzidza chokwadi ari ikoko uye ava nemakore akawanda achishingaira kuisa Umambo hwaMwari pekutanga.
PAAKATAMIRA kuSanto Domingo aine makore 11, José akaita mabasa akadai sekushainisa bhutsu, uye kutengesa shaved ice nemaorenji kuti awane cheuviri. Paakazova mujaya, akanga ava kuzivikanwa semunhu anoshanda nesimba chaizvo. Pashure pemakore akati kuti, mukoma wake, aiva mumwe weZvapupu zvaJehovha, akamukumbira kuti achengete pamba pake. José akaona bhuku rinonzi Iwe Unogona Kurarama Nokusingaperi muParadhiso Pasi Pano riri patafura muimba yekudyira, uye akaita usiku hwese achiriverenga. Akaona kuti ainge awana chimwe chinhu chaiita kuti upenyu hwake huve nechinangwa.
Vhiki rakatevera, José akaenda paImba yeUmambo yaiva pedyo achiita semumwe weZvapupu zvaJehovha. Akaudza hama kuti akanga adzidza kuti anofanira kupinda misangano uye kuparidza mashoko akanaka. Akavaudzawo kuti paakaverenga bhuku raKurarama Nokusingaperi, akadzidza nezvezvinhu zvisingafaniri kuitwa nevaKristu, uye kuti akanga asingaiti zvinhu zvakadaro. Pashure pemazuva 15, José akabvumirwa kuva muparidzi, ndokuzobhabhatidzwa papera mwedzi mitanhatu, ava nemakore 21.
Sezvo purogiramu yebasa raJosé yaibonderana neyemisangano, akasiya basa rake kuti aite rimwe raimupa mari shoma yaipinda ka4 mune yaaimbotambira. Ainge ava nenguva yekupinda misangano uye kuita upiyona hwenguva dzose. Zvisinei, aroora uye ava nevana vaviri, akanga ava kufanira kumbomira kupayona.
José aida chaizvo kudzidzisa vana vake chokwadi kubva vachiri vacheche. Saka, mudzimai wake, Josefina, paaiva nepamuviri pemwedzi mitatu pemwana wavo wekutanga, Noé, José aiverenga Bhuku Rangu Renhau dzeBhaibheri zvinonzwika, achitarisira kuti mwana wacho aigona kumunzwa ari mudumbu. Noé paakazoberekwa, José ainge atomuverengera bhuku racho rese. Ndizvo zvaakaitawo pamwana wavo wechipiri, Neftalí.
Nekufamba kwenguva, José akava maneja mukuru werimwe bhizimisi achitambira mari yakapetwa kagumi pane yaaiwana pabasa raaimboita. Zvisinei, muna 2008, mwanakomana wake wekutanga paakanga ava nemakore 13 mudiki wacho aine 10, José akasiya basa rekuva maneja ndokutangazve upiyona hwenguva dzose. Iye zvino akanga ava kupayona nemhuri yake yese. Sezvo mari yaaiwana yainge yadzikira chaizvo, mhuri yese yaitofanira kudzidza kurarama nemari shoma. Vese vari vana vanoitisa zvidzidzo zveBhaibheri zvinenge 30 mwedzi wega wega. Jesu akavimbisa kuti kana tikatanga kutsvaka Umambo, Jehovha achatikomborera. (Mat. 6:33) José nemhuri yake vakavimba nevimbiso iyoyo uye vakazvionera kuti Jehovha anozadzisa shoko rake.


text:
Iris F-35B Scimitar FA.2 FSX & P3D
Size 31.6 MB
Downloads 26 166
Created 30-11-2012 01: 33: 25
Akachinja 01-12-2012 22: 00: 48
rezinesi Freeware
Munyori: Iris KUTIZIRA SIMULATION SOFTWARE http://www.irissimulations.com.au
Download Kune FSX-SP2 & FSX-Steam & P3D v1. * v2 v3 v4 kuongororwa & nbspPort-Over FS2004 (kwete DXT12) kwete P3Dv4 + 3D Virtual Cockpit
Nokuti FS2004 enderana shanduro tinya pano
Zvinosanganisira 6 mhando uye 11 textures. Zvinosanganisira ano rakapotsa Cockpit uye 2D remadziro. Uyewo zvinosanganisira tsika ruzha, kunobudirira burner Chaizvoizvo, vakawanda Animations. Musakanganwa kuverenga Handbook.pdf.
The Lockheed Martin F-35 Mheni II ndiyo mhuri chete chokuyananisa, kuroorwa-injini, cheshanu chizvarwa multirole vanodzima pasi kukura kuita pasi kurwisa, ushori, uye mhepo kudzivirira mishoni pamwe namano kugona. The F-35 ane mienzaniso mikuru mitatu; ari F-35A ari akawanda yasimuka uye kumhara musiyano wezvinyorwa, uye F-35B ari pfupi kubvisa uye kutwasuka-kumhara musiyano wezvinyorwa, uye F-35C ari mutakuri-inobva musiyano wezvinyorwa.
The F-35 iri vakabva X-35, kungoerekana Joint Urayai Fighter (JSF) purogiramu. JSF budiriro ari anonyanya mari neUnited States, pamwe United Kingdom uye dzimwe hurumende nemumwe kupa mamwe mari. Marudzi nemumwe inhengo kana NATO kana pedyo US vanotsigirana. It ari chakagadzirirwa uye yakavakwa ane Aerospace indasitiri chikwata rinotungamirirwa Lockheed Martin. The F-35 kuitwa ndege yayo yokutanga musi 15 December 2006.
The United States anoronga kutenga dzinokwana 2,443 ndege kupa unorema yayo tactical airpower nokuda US Air Force, Marine Corps uye Navy kwemakumi emakore kuuya. The United Kingdom, Italy, Netherlands, Australia, Canada, Norway, Denmark, Turkey, vaIsraeri uye Japan tiri chikamu chirongwa kugadzirwa uye kuti kutishongedza zvavo mhepo mabasa pamwe F-35 (Wikipedia)
Zvinosanganisira 6 mhando uye 11 textures. Zvinosanganisira ano rakapotsa Cockpit uye 2D remadziro. Uyewo zvinosanganisira tsika ruzha, kunobudirira burner Chaizvoizvo, vakawanda Animations. Musakanganwa kuverenga Handbook.pdf.
The Lockheed Martin F-35 Mheni II ndiyo mhuri chete chokuyananisa, kuroorwa-injini, cheshanu chizvarwa multirole vanodzima pasi kukura kuita pasi kurwisa, ushori, uye mhepo kudzivirira mishoni pamwe namano kugona. The F-35 ane mienzaniso mikuru mitatu; ari F-35A ari akawanda yasimuka uye kumhara musiyano wezvinyorwa, uye F-35B ari pfupi kubvisa uye kutwasuka-kumhara musiyano wezvinyorwa, uye F-35C ari mutakuri-inobva musiyano wezvinyorwa.
The F-35 iri vakabva X-35, kungoerekana Joint Urayai Fighter (JSF) purogiramu. JSF budiriro ari anonyanya mari neUnited States, pamwe United Kingdom uye dzimwe hurumende nemumwe kupa mamwe mari. Marudzi nemumwe inhengo kana NATO kana pedyo US vanotsigirana. It ari chakagadzirirwa uye yakavakwa ane Aerospace indasitiri chikwata rinotungamirirwa Lockheed Martin. The F-35 kuitwa ndege yayo yokutanga musi 15 December 2006.
The United States anoronga kutenga dzinokwana 2,443 ndege kupa unorema yayo tactical airpower nokuda US Air Force, Marine Corps uye Navy kwemakumi emakore kuuya. The United Kingdom, Italy, Netherlands, Australia, Canada, Norway, Denmark, Turkey, vaIsraeri uye Japan tiri chikamu chirongwa kugadzirwa uye kuti kutishongedza zvavo mhepo mabasa pamwe F-35 (Wikipedia)
Iris F-35B Scimitar FA.2 FSX & P3D Download


text:
Tinokupai basa rinokosha sehotera muenzi wedu muguta rakanaka reBasel. Nebasa rose rebasa panguva yaunogara muBasel, tinovimbisa kuti unogona kuisa pfungwa pazvinhu zvinokosha - kana kuona nzvimbo muBasel's Old Town, kushanyira Kunstmuseum kana musangano wenyu webhizimisi.
Dhipatimendi rekutsinhanisa zvakananga kubva kune rimwe suo repamhepo kana hotera
Kana uchangosvika kuBasel kuchiteshi chekudenga kana kwechiteshi chezvitima, tichatora kufamba kwako kunetseka. Tinokumirirai paunosvika kuguma uye tinokubvisai rwendo rwenyu nekukupai nemutoro wenyu kusvika kwatiri Sedan kubatsira. Kubva ipapo tinokuendesa kuenda kuhotera yako kana nzvimbo yezviitiko. Mutyairi wako achafara kubatsira nemutsipa wako kusvika pahotera yekukoka.
Kushungurudzika-kusina kubva hotera yako kuenda kuAlex Airport Basel
Kungoti iwe unoda kugumisa kugara kwako muBasel uye kutya kuenda kunhandare, iwe uri Transfer Service BaselIwe zvakare muhutano huripo uye nezvinhu zvose zvinowanikwa. Zvakakwana kwatiri kuti tikuzivise nezvekukumbira kwako kutora paawa imwe yekupedzisira usati waenda kuhotera. Uye kuitira kuti iwe usafanirwa kunetseka nezvekuwana zvakakwana mapepa emari mune mari inogona kunge iri yekunze kune iwe, tinofara kukupa iwe kadhi rechikwereti.
Iwe unogona nyore nyore kugadzirisa kwako paIndaneti. Tinotarisira kugadzira rwendo rwenyu rwunofadza uye rwakachengeteka.
Dare rako rekutumira kubva kuBasel


text:
Kupinda mumagumbeze nenyoka zvinhu zvinotyisa zvikuru! Asi iyi ndiyo tsekwende yakatarisana nemusikana abve zera wekwaGutu, kuMasvingo, uyo ave kutotya kuvhara maziso ake nekuda kwenyoka yaanoti inoshinha naye pamadiro.
Florence Ganya (23) wemubhuku raDziva, kwaShe Makore, anoti nyoka iyi yave nemakore anodarika gumi ichishinha naye uye nyaya yacho akatoimhan’ara kumapurisa.
“Ave makore 13 nyoka iyi ichindiita mukadzi. Ndakamhan’ara nyaya iyi kumapurisa asi hapana rubatsiro rwandakawana nekuti zvine chekuita nehuroyi,” anodaro Ganya.
Kana mashoko ake ari echokwadi, zvinoreva kuti nyoka iyi yakatanga kushereketa naye aine makore 10 ekuberekwa.
Anopomera ambuya vake avo vaakagara navo mushure mekushaya kwaamai vake kuti vane zvavanoziva pamusoro penyoka iyi.
“Vakakumikidza nyoka iyi pandiri ndisingazivi pandakange ndichiri kupuraimari chaiko zvekuti pamwe pacho ndaitorota ichinditsvoda,” anodaro.
Anoti nekuda kwenyoka iyi, haana murume waanodanana naye uye paakambotiza kuenda kuChivhu kunogara nababa vake nyoka iyi yakamutevera.
Anoti akabva adzokera kwaGutu uko akabatsirwa neimwe n’anga apo nyoka iyi yakambomira kurara naye.
Zvisinei, dambudziko raGanya rinonzi rakazotanga zvakare sezvo ambuya vake vasina kuita hanya yekumubatsira.
“Handina kukwanisa kugara kuChivhu kwenguva yakareba, ndakanzi ndidzokere kuitira kuti dambudziko iri rigadziriswe naambuya vangu asi havana hanya nazvo,” anodaro.
Anotsanangura zvinoitwa nenyoka iyi.
“Pamwe pacho ndinotoiona ichiuya kwandiri, ndobva ndaita sendabatwa nemweya ndotozonzwa ichipinda mandiri,” anodaro.
Kudai pasina Ishe Makore vakamubatsira angadai akazviuraya.
“Ganya akauya kudare kwangu nenyaya yake tichibva tamupanga mazano. Zvisinei, mitemo yemunyika ino haicherechedzi nyaya dzehuroyi asi zviri kuitika kwaari huroyi chaihwo. Zvandakakwanisa kuita kumupanga mazano ekuti asatore upenyu hwake,” vanodaro Ishe Makore.
Vanoti nyoka iyi yakambobviswa mumba maambuya vaGanya nen’anga gore rapera asi vakaramba vachiti yakange isiri yavo nekudaro dambudziko rake harina kukwanisa kugadzirika.
Muporofita wekuMasvingo, Isaac Makomichi, anoti dambudziko raGanya riri kukonzerwa nemweya yakaipa yakatandidzirwa paari nevavengi.
“Ndinofunga kuti dambudziko iri rinokwanisa kugadziriswa nemuporofita ari muchechi. Ganya ane mweya wakaipa wemurume akagadzwa paari nevavengi uye unokwanisa kubviswa kana akaenda kuchechi kana kuti nemuporofita ane chipo chekudzikunura vanhu kubva kumweya yakadai,” anodaro. – B-Metro.


text:
JW LANGUAGE
Zviri paJW Language
Ine Mitauro Yakawanda
Pamitauro 18 iripo, sarudza mutauro waunonzwisisa, wozosarudza waunoda kudzidzira. Sarudza pamitauro iyi inoti, Bengali, Chinese (Iri nyore kunzwisisa) ine mashoko echiMandarin akarekodhwa, English, French, German, Hindi, Indonesian, Italian, Japanese, Korean, Myanmar, Portuguese, Russian, Spanish, Swahili, Tagalog, Thai, neTurkish.
Mashoko Ekushandisa Muushumiri
Mashoko ari paJW Language ndeekushandisa muushumiri, pakudzidzisa, uye ndeemuBhaibheri. Maturakiti akati kuti aripowo, zvekuti unogona kumaonera padivi nepadivi uchitarisa rakanyorwa nemutauro waunonzwisisa uye remutauro wauri kudzidzira.
Nzira Dzakasiyana-siyana Dzekudzidza Nadzo
Verenga: Mashoko akanyorwa mumutauro waunonzwisisa ari padivi nepadivi neakanyorwa mumutauro wauri kudzidzira
Inzwa: Shoko rimwe nerimwe, chikamu chemashoko, uye mabhuku zvakarekodhwa zvichiverengwa nemuridzi wemutauro wacho
Ona: Mavhidhiyo akanzi Nei Uchifanira Kudzidza Bhaibheri? uye Zvidzidzo zveBhaibheri Zvinoitwa Sei? ari mumutauro waunonzwisisa uye wauri kudzidzira
Makadhi: Ekuti uone kana uchiri kuyeuka zvawakadzidza
Inoita Kuti Ukwanise Kuchengeta Zvinhu Zvaunofarira
Unogona kuchengeta chero mashoko aunogara uchishandisa kana kuti anokunetsa seZvinhu Zvaunofarira kuitira kuti uzokurumidza kuawana. Unogonawo kuita kuti Zvinhu Zvaunofarira zvibude zviri paMakadhi.
Mabhii Atakajaira
Pamitauro ine mashoko anonyorwa zvakasiyana nezvatakajaira, mashoko acho anobuda akanyorwawo nemabhii atakajaira.
Rubatsiro
Kana uine dambudziko neJW Language App, tapota nyora zviri kudiwa pafomu rekukumbira kubatsirwa repaIndaneti wobva waritumira.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Kumutungamiriri wokuridza kunonzi Nondo Hadzi paMambakwedza. Rwiyo rwaDhavhidhi.
22 Mwari wangu, Mwari wangu, mandisiyirei?+Nei muri kure nokundiponesa,+Uye nemashoko okugomera kwangu?+
2 Haiwa Mwari wangu, ndinoramba ndichishevedza masikati asi hamupinduri;+Nousiku, asi handina runyararo.+
3 Asi imi muri mutsvene,+Munogara mukurumbidza kwaIsraeri.+
4 Madzibaba edu akavimba nemi;+Akavimba nemi, uye makaramba muchiapukunyutsa.+
5 Akachema kwamuri,+ akapukunyuka;+Akavimba nemi, uye haana kunyadziswa.+
6 Asi ini ndiri honye,+ handisi munhu,Ndiri chinhu chinozvidzwa nevanhu uye chinoshorwa nevanhu.+
7 Vaya vose vanondiona, vanondinyomba;+Vanoramba vachishama miromo yavo kwazvo, vanoramba vachidzungudza misoro yavo,+ vachiti:
8 “Akazviisa kuna Jehovha.+ Iye ngaamupukunyutse!+Ngaamununure, zvaakamufarira!”+
9 Nokuti Imi ndimi maindibudisa mudumbu,+Ndimi maiita kuti ndivimbe nemi pandakanga ndichiri pamazamu aamai vangu.+
10 Ndakaiswa kwamuri kubva muchibereko;+Mave muri Mwari wangu kubvira ndiri mudumbu raamai vangu.+
11 Musaramba muri kure neni, nokuti kutambudzika kuri pedyo,+Nokuti hapana mumwe mubatsiri.+
12 Nzombe duku zhinji dzakandikomba;+Dzine simba dzokuBhashani dzakandipoteredza.+
13 Dzakandishamira miromo yadzo,+Seshumba iri kubvambura-bvambura uye iri kudzvova.+
14 Ndakadururwa semvura,+Mapfupa angu ose akaparadzaniswa.+Mwoyo wangu waita senamo;+Wanyunguduka mukatikati mangu.+
15 Simba rangu raoma sechaenga,+Rurimi rwangu runonamatidzwa kumatadza angu;+Muri kundiisa muguruva rorufu.+
16 Nokuti imbwa dzakandikomba;+Ungano yevanoita zvakaipa yakandipoteredza.+Vari kuruma maoko angu nemakumbo angu sezvinoita shumba.+
17 Ndinogona kuverenga mapfupa angu ose.+Ivo vanotarira, vanonyatsonditarira.+
18 Vanogovana nguo dzangu,+Vanokanda mijenya pazvipfeko zvangu.+
19 Asi imi, haiwa Jehovha, haiwa imi musaramba muri kure.+Haiwa imi simba rangu,+ chimbidzai kuzondibatsira.+
20 Nunurai mweya wangu pabakatwa,+Iwo mweya wangu mumwe chete patsoka yembwa;+
21 Ndiponesei pamuromo weshumba,+Uye ndipindurei mondiponesa panyanga dzenzombe dzomusango.+
22 Ndichazivisa hama dzangu+ zita renyu;+Ndichakurumbidzai ndiri pakati peungano.+
23 Imi vanotya Jehovha, murumbidzei!+Imi mose vana vaJakobho, mukudzei!+Mutyei, imi mose vana vaIsraeri.+
24 Nokuti haana kuzvidza+Kana kusema kutambudzika kwomunhu anotambudzika;+Uye haana kumuvanzira chiso chake,+Uye paakamuchemera kuti abatsirwe, iye akanzwa.+
25 Kurumbidza kwangu kuchabva kwamuri ndiri muungano huru;+Ndicharipa mhiko dzangu ndiri pamberi pevaya vanomutya.+
26 Vanyoro vachadya voguta;+Vaya vanomutsvaka vacharumbidza Jehovha.+Mwoyo yenyu ngairarame nokusingaperi.+
27 Migumo yose yenyika ichayeuka, yodzokera kuna Jehovha.+Mhuri dzose dzemarudzi dzichakotama pamberi penyu.+
28 Nokuti umambo ndohwaJehovha,+Ndiye ari kutonga marudzi.+
29 Vapfumi vose vepanyika vachadya uye vachakotama;+Vose vaya vari kuburukira kuguruva vachamupfugamira,+Hapana achazombochengetedza mweya wake uri mupenyu.+
30 Mwana achamushandira;+Chizvarwa+ chinotevera chichaziviswa nezvaJehovha.
31 Vachauya vozivisa nezvokururama kwake+Kuvanhu vachaberekwa, kuti akaita izvi.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mapisarema 22
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Fanza
Muchidzidzo fundoyetsimba, kufanza zvinoreva kushanduka kubva pakuve mutuvi kuenda pakuve gasi kunoitika pasina kushanduka kwehujoto hwekufanza . Mutuvi unoshanduka kuva godo kana hujoto hwasvika kana kudarika chimiso chekufanza - boiling point. Somuenzaniso, mvura inoshanduka kubva pakuve mutuvi kuenda pakuve mwando wemvura (water vapour) kana hujoto hwasvika kana kudarika hujoto 100oCelsius.
Kujekesa
Kufanza kuri pamupanda wokusasauka. Musiyano ndewekuti kusasauka kunoitika chero nepahujoto huri pasi pechimiso chekufanza. Kufanza kunoitika nemudida uri pamusoro uye kufanza kunoitika kana hujoto hwasvika pachimiso chekufanza.
Somuenzaniso, mvura yasiyiwa mubhava panze pazuva inosasauka ikadakara kusvika pakupera ichingosasauka asi isina kumbofanza. Kupwa kwemvura iyi kunotora nguva yakareba zvinosiyana nemvura iri kufanza iri pamoto inokasira kupwa.
Simba remadziya rinopinda mumutuvi richikonzera kufanza rinonzi mbindikwa yemadziya ekufanza


text:
Vakazvipa Nemwoyo Unoda
—kuTaiwan
MAKORE angasvika mashanu adarika Choong Keon naJulie, murume nomudzimai vane makore ekuma35, vaishanda semapiyona enguva dzose muSydney, Australia. “Taishanda basa raitisiya tiine nguva yokuita zvimwe zvinhu uye tairarama upenyu hwakanaka,” anodaro Choong Keon. “Mamiriro ekunze ekwataigara ainge akanaka uye upenyu huri nyore. Zvaifadza kugara pedyo nehama neshamwari.” Kunyange zvakadaro Choong Keon naJulie vainyatsonzwa kuti pane chimwe chinhu chavasiri kuita. Nei vainzwa saizvozvo? Vaiziva kuti vaiva nemukana wekuita zvakawanda mubasa raJehovha, asi vaizeza kuchinja upenyu hwavo.
Vakazonzwa hurukuro yakaita kuti vafungisise zvavaida kuzoita neupenyu hwavo, pagungano rakaitwa muna 2009. Mashoko emukurukuri akanga akanangana nevaya vaiva nemukana wokuwedzera ushumiri hwavo. Akati: “Funga nezveizvi: Kuti mutyairi akonesere motokari yake kurudyi kana kuruboshwe, hunge iri kutofamba. Saizvozvowo, Jesu anotitungamirira pakuwedzera ushumiri hwedu kana tiine zvatiri kutoita kuti tizadzise chinangwa chedu.” * Vakanyatsonzwa sekuti mukurukuri akanga achitotaura navo pachavo. Pagungano iri, mamwe mamishinari murume nemudzimai vari kushumira kuTaiwan vakabvunzurudzwa. Vakataura nezvemufaro wavari kuwana muushumiri uye vakasimbisa kuti kuchiri kudiwa vaparidzi vakawanda. Choong Keon naJulie vakanzwazve sekuti ndivo vakanga vari kuudzwa mashoko aya.
Julie anoti, “Gungano iri rapera, takanyengetera kuna Jehovha kuti atipe ushingi hwokuti titamire kuTaiwan.” Anowedzera kuti: “Asi taitya. Taiita semwana asingagoni kushambira ari kuda kusvetukira mumvura yakadzika.” Rugwaro rwakavabatsira kuti vazosarudza kutama ndiMuparidzi 11:4, iyo inoti: “Munhu anotarira mhepo haazodyari mbeu; uye uya anotarira makore haazokohwi.” Choong Keon anoti: “Panzvimbo ‘pokungotarira mhepo nemakore,’ takasarudza kutanga ‘kudyara nokukohwa.’” Vakanyengetera vanyengeterazve, vakaverenga nyaya dzoupenyu dzemamishinari, vakanyorerana kakawanda nevaya vakanga vatotamira kuTaiwan, vakatengesa motokari nemidziyo yavo, uye vakazotamira kuTaiwan pashure pemwedzi mitatu.
KUWANA MUFARO UNOBVA PAKUPARIDZA
Hama nehanzvadzi dzinopfuura zana dzinobva kune dzimwe nyika dziri kushumira kuTaiwan munzvimbo dzinodiwa vaparidzi vakawanda voUmambo. Dzakabva kunyika dzakadai seAustralia, Britain, Canada, France, Japan, Korea, Spain, neUnited States, uye dzine makore ari pakati pe21 kusvika ku73. Pakati pavo pane hanzvadzi dzisina kuroorwa dzinopfuura 50. Chii chakabatsira hama idzi nehanzvadzi dzinoshingaira kuti dzizoita ushumiri hwadzo mune imwe nyika? Ngationei.
Laura, hanzvadzi isina kuroorwa inobva kuCanada, anopayona nechekumadokero kweTaiwan. Akanga asingatombofariri kuparidza, asi zvakazochinja makore anenge gumi adarika. Laura anotsanangura kuti, “Ndaibuda hangu muushumiri, asi kwete kakawanda zvokusvika pakunakidzwa nahwo.” Asi shamwari dzake dzekuCanada dzakamukumbira kuti aende nadzo kuMexico kuti vanoparidza kwemwedzi mumwe chete. “Aka ndiko kaiva kokutanga kuitawo nguva yakawanda ndiri muushumiri, uye ndakanakidzwa zvandakanga ndisingafungiri!”
Kufara kwaakaita ndiko kwakaita kuti afunge zvokutamira kuungano yemumwe mutauro paakadzokera kuCanada. Akatanga kuita kosi yechiChinese, ndokushanda nerimwe boka remutauro uyu nechinangwa chokutamira kuTaiwan, icho chaakazozadzisa muna September 2008. Laura anoti, “Zvakanditorera rinenge gore kuti ndijairane nekwandakanga ndava kugara, asi iye zvino, handina kana kapfungwa kekudzokera kuCanada.” Ava kuona sei basa rokuparidza? “Rava kundinakidza zvokuti,” anodaro. “Hapana chinogutsa kupfuura kuona vadzidzi veBhaibheri vachichinja upenyu hwavo pavanosvika pakuziva Jehovha. Kushumira kuTaiwan kuri kundipa mukana wokuramba ndichiwana mufaro uyu wakadzama.”
DAMBUDZIKO ROKUSANYATSOZIVA MUTAURO WEKO
Brian naMichelle, murume nomudzimai vane makore ekuma35 vanobva kuUnited States, pavakatamira kuTaiwan makore anenge masere apfuura, vainzwa sokuti hapana chavakanga vachiita muushumiri. Asi mumwe mumishinari agara nebasa akavaudza kuti: “Kunyange kana mukangokwanisa kupa mumwe munhu turakiti, munofanira kuyeuka kuti zvimwe kanenge kachitova kekutanga kuti munhu iyeye anzwe nezvaJehovha. Saka zvamuri kutoita muushumiri zvinokosha!” Mashoko aya anokurudzira akabatsira Brian naMichelle kuti vasambodzokera shure. Imwe hama yakavaudza kuti: “Kuti musaora mwoyo, musazviongorore zuva nezuva kuti muri kufambira mberi zvakadii pakudzidza chiChinese, asi onai kuti kubvira pagungano rakapfuura makadzidza zvakadini.” Zvechokwadiwo vakafambira mberi uye iye zvino vari kubudirira chaizvo pabasa ravo rokupayona.
Chii chingakubatsira kuti utangewo kudzidza mumwe mutauro? Chimboedza kushanyira nyika yaunoda kuzonoshumira uri. Pinda misangano yeko, wadzana nehama nehanzvadzi, uye buda navo muushumiri. Brian anoti: “Paunoona kuti vakawanda zvikuru vari kuteerera mashoko oUmambo uye paunoona rudo rwehama nehanzvadzi, unobva wawana ushingi hwekunoshumira kune imwe nyika.”
VANOWANA SEI CHOUVIRI?
Mapiyona akati kuti akanoshumira kunodiwa vaparidzi vakawanda kuTaiwan anorarama nokudzidzisa Chirungu. Kristin naMichelle vanorarama nokutengesa zvokudya zvinowanika mugungwa. Kristin anotsanangura kuti: “Ndakanga ndisati ndambozviita, asi basa iri rinondibatsira kuramba ndichigara kuno.” Nokufamba kwenguva Kristin akanga ava nevanhu vaigara vachitenga zvinhu zvake. Basa iri rinoita kuti akwanise kuwana mari yekurarama nemudzimai wake, uye rinoita kuti vasare vaine mukana wokuita basa ravanokoshesa rokupayona, basa rokuredza vanhu.
“NAKIDZWA NERWENDO RWACHO”
William naJennifer, mumwe murume nomudzimai vokuUnited States, vakasvika kuTaiwan makore manomwe apfuura. William anoti, “Dzimwe nguva kudzidza mutauro weko, kushumira semapiyona, kuita mabasa omuungano, uye kutsvaga mari yokuraramisa mhuri, zvaitisiya taneta.” Chii chakavabatsira kubudirira uye kuramba vachifara? Vanoedza kuva nezvinangwa zvavanokwanisa kuzadzisa. Somuenzaniso, kusatarisira kubudirira zvakanyanya pakudzidza mutauro weChinese, kwakavabatsira kuti vasaora mwoyo pavaiita sevasiri kunyanya kufambira mberi.
William anoyeuka zvaakamboudzwa nemumwe mutariri anofambira uyo akafananidza kuzadzisa zvinangwa nekufamba rwendo achiti, “Nakidzwa nerwendo rwacho, kwete kungofunga nezvekusvika kwauri kuenda.” Kureva kuti, kana uine zvauri kuronga kuita panyaya dzekunamata, unofanira kunakidzwa nematanho aunotora kuti uzvizadzise. William anoti paakashandisa zano iri, zvakamubatsira nomudzimai wake kuti vaite zvinoenderana nemamiriro ezvinhu, vateerere mazano anotaurwa nehama dzinotungamirira, uye vachinje zvinhu zvavanga vajaira kuita kuti vabudirire muushumiri hwavo mune imwe nyika. Anowedzera kuti, “Zvakatibatsirawo kuti tive nenguva yokunakidzwa nokuona kunaka kwakaita chitsuwa ichi.”
Megan, imwe hanzvadzi isina kuroorwa inopayona, inobva kuUnited States, yakaita sezvakaitwa naWilliam naJennifer. Iri kunakidzwa pairi kuedza kuzadzisa chinangwa chokunyatsotaura chiChinese. Pakupera kwevhiki kwega kwega, anobatana neboka revaparidzi vanoshanda mundima inonakidza zvikuru yechiteshi chengarava cheKaohsiung, chinova ndicho chikuru kupfuura zvimwe zvose muTaiwan. Megan ari kukwanisa kusvitsa mashoko akanaka kubva pane imwe ngarava achienda pane imwe, achiparidzawo kuvabati vehove vanobva kuBangladesh, India, Indonesia, Philippines, Thailand, neVanuatu. “Sezvo vabati vehove ava vachingogara pachiteshi kwenguva shomanana, tinobva tatotanga chidzidzo cheBhaibheri patinongovaona. Kuti ndikwanise kutaura navo vose, ndinowanzodzidza nevanhu vana kana kuti vashanu panguva imwe chete.” Asi ava papi nekudzidza chiChinese? Anoti, “Ndiri kunonoka kubata mutauro uyu, asi ndinogara ndichiyeuka zvandakaudzwa neimwe hama kuti, ‘Ita zvose zvaunogona, uye Jehovha achakubatsira kunyatsoita ushumiri hwako.’”
KURARAMA USINA CHOKUTYIRA, USINA TWAKAWANDAWANDA UYE UCHINAKIDZWA
Cathy, uyo anobva kuBritain, akatsvaga kuti ndeipi nyika iri nani yaangakwanisa kutamira sehanzvadzi isina kuroorwa. Akanyengetera achiudza Jehovha zvose zvaaityira, uye akanyora tsamba dzinoverengeka kumahofisi emapazi, achibvunza kuti zvinhu zvipi zvakaoma zvinogona kusangana nehanzvadzi dzisina kuroorwa. Akazonyatsoongorora mhinduro dzaakapihwa uye akaona kuti Taiwan ndiyo inomuitira.
Muna 2004, ava nemakore 31, Cathy akatamira kuTaiwan, kwaari kuedza kurarama nezvinhu zvishoma. Anoti: “Ndakabvunza hama nehanzvadzi kuti ndekupi kunotengeswa michero nemiriwo nemitengo yakaderera. Mazano avakandipa akandibatsira kuchengetedza mari.” Chii chinomubatsira kuti arambe achirarama upenyu husina twakawandawanda? Cathy anoti: “Ndinowanzonyengetera kuna Jehovha kuti andibatsire kugutsikana nechikafu chisingashamisiri chandinodya uye hembe dzisingadhuri dzandinopfeka. Ndinonyatsoona kuti Jehovha anopindura minyengetero yangu nokundibatsira kuziva zvinhu zvandinonyatsoda uye kuti ndisashuve zvinhu zvandisina.” Anowedzera kuti: “Ndinoda kurarama upenyu husina twakawandawanda nekuti hunondibatsira kuisa pfungwa dzangu pazvinhu zvokunamata.”
Cathy anonakidzwawo noupenyu hwake. Anotsanangura chinoita kuti afare paanoti: “Ndinoparidza munzvimbo ine vanhu vakawanda vanoteerera mashoko akanaka. Izvi zvinozondifadza!” Paakasvika kuTaiwan, muguta maakatanga kupayona maingova neungano mbiri chete dzemutauro weChinese asi iye zvino dzava nomwe. Cathy anoti: “Kuona nemaziso angu kuwedzera uku kunoshamisa kuchiitika uye kuva nezvandinoitawo pakukohwa, kunoita kuti zuva rimwe nerimwe ndinyatsonakidzwa neupenyu!”
“VAITODAWO MUNHU AKAITA SENI!”
Zvinhu zvakazofambira sei Choong Keon naJulie, vataurwa patangira nyaya ino? Choong Keon akambotanga achifunga kuti kusakwanisa kwake kunyatsotaura chiChinese kwaiita kuti ave munhu asina zvaanobatsira muungano. Asi hama dzemuungano hadzina kumbofunga kudaro. “Ungano yedu payakakamurwa kuva ungano mbiri, ndakapiwa zvakawanda zvokuita somushumiri anoshumira,” anodaro Choong Keon. “Ipapo ndopandakanyatsonzwa kuti zvechokwadi ndiri kushumira kunodiwa vaparidzi vakawanda.” Achinyemwera anowedzera kuti, “zvakandifadza chaizvo, kuti vaitodawo munhu akaita seni!” Iye zvino anoshumira semukuru. Julie anowedzera kuti: “Tinonzwa kuti panewo zvatiri kuita, tinogutsikana uye tinofara zvatisati tamboita muupenyu. Takauya kuno kuzobatsira, asi zvinhu zviri kuitika kuno zvinoita kuti tinyatsonzwa kuti ndisu tiri kutobatsirwa. Tinotenda Jehovha nokutipa mukana wekushumira kuno!”
Kune nyika dzakawanda dzichiri kuda vashandi vakawanda vanogona kubatsira pakukohwa kwokufananidzira. Wava kupedza chikoro uye uri kufunga kuti woitei neupenyu hwako here? Hausati waroora kana kuroorwa uye une chido chokuwedzera basa rako musangano raJehovha here? Ungada kuti mhuri yako ive nezvakawanda zvakanaka zvainogona kuyeuka mubasa rokushumira Jehovha here? Wava pamudyandigere, uye une ruzivo rwunokosha rwoupenyu rwaunoda kuudza vamwe here? Iva nechokwadi chokuti uchawana makomborero akawanda kana ukasarudza kuwedzera ushumiri hwako nokuenda kunodiwa vaparidzi vakawanda voUmambo.
^ ndima 3 Ona bhuku ra‘Kupupurira Kwazvo’ Pamusoro poUmambo hwaMwari, chitsauko 16, ndima 5-6.


text:
Zimbabwe inobatana nedzimwe nyika dzemuAfrica mukucherechedza zuva reAfrica Day.
Mudzimai wemutungamiri weMDC, Amai Elizabeth Tsvangirai, vanopachikafu vakweguri vanogara paBumhudzo Old People’s Home kuSt Mary’s muChitungwiza.
Makakatanwa otsemera bato reFree Zimbabwe Congress zvichitevera kudzingwa kunonzi kwaitwa mutungamiri waro, VaJoseph Busha, vachipomerwa mhosva yekudyidzana naVaMugabe.
Kanzuru yeHarare yokwidza kuSupreme Court kupikisa kwayo mutongo unoimisa kuvharira vanhu mvura vanenge vatadza kubhadhara zvikwereti zvemvura.
Muchirongwa cheWomen’s Roundtable na8pm tiri kutarisa zviri kuitwa nevanhukadzi munyaya dzedzidzo nebudiriro.
Kana muchida kupinda muchirongwa ichi, kanawo kutumira mashoko kuStudio7, shandisai WhatsApp panhamba dzinoti 001 202 465 0318.
Vanoda kuteerera Studio7, tibateyi na7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
26 Zvino Jesu paakapedza mashoko aya ose, akati kuvadzidzi vake:
2 “Munoziva kuti mazuva maviri kubva zvino paseka ichaitika,+ uye Mwanakomana womunhu achaiswa kwavari kuti arovererwe.”+
3 Zvino vapristi vakuru nevarume vakuru vevanhu vakaungana muchivanze chomupristi mukuru ainzi Kayafasi,+
4 vakarangana+ kuti vabate Jesu vachishandisa zano remanomano kuti vamuuraye.
5 Zvisinei, vakaramba vachiti: “Kwete pamutambo, kuti parege kumuka mheremhere pakati pevanhu.”+
6 Zvino Jesu paaiva muBhetani+ mumba maSimoni wemaperembudzi,+
7 mumwe mukadzi akanga aine chinu chearabhasta chaiva nemafuta anonhuhwirira,+ anodhura kwazvo, akasvika kwaari, akatanga kuadira mumusoro make paakanga akatsenhama patafura.
8 Vadzidzi vachiona izvi vakatsamwa, vakati: “Nei mafuta aya apambadzwa kudai?+
9 Nokuti aya angadai atengeswa nemari zhinji uye yapiwa varombo.”+
10 Achiziva izvi,+ Jesu akati kwavari: “Nei muchiedza kunetsa mukadzi uyu? Nokuti andiitira basa rakanaka.+
11 Nokuti varombo munogara muinavo,+ asi hamusi kuzogara muineni.+
12 Nokuti mukadzi uyu paaisa mafuta aya anonhuhwirira pamuviri wangu, azviita achigadzirira ini nokuda kwokuvigwa.+
13 Chokwadi ndinoti kwamuri, Kwose kuchaparidzwa mashoko aya akanaka munyika yose, zvaitwa nomukadzi uyu zvichataurwawo achiyeukwa.”+
14 Zvino mumwe wevane gumi nevaviri, ainzi Judhasi Iskariyoti,+ akaenda kuvapristi vakuru,
15 akati: “Muchandipei kuti ndimutengese kwamuri?”+ Ivo vakamutemera masirivha makumi matatu.+
16 Naizvozvo kubvira panguva iyoyo akaramba achitsvaka mukana wakanaka wokumutengesa.+
17 Pazuva rokutanga remakeke asina kuviriswa+ vadzidzi vakauya kuna Jesu, vachiti: “Munoda kuti tikugadzirirei kupi kuti mudye paseka?”+
18 Iye akati: “Pindai muguta kuna Nhingi+ muti kwaari, Mudzidzisi ati, ‘Nguva yangu yakatarwa yava pedyo; ndichachengetera paseka pamba pako nevadzidzi vangu.’”+
19 Zvino vadzidzi vakaita sezvavakarayirwa naJesu, vakagadzirira zvinhu nokuda kwepaseka.+
20 Zvino, paakanga ava manheru,+ akanga akatsenhama patafura nevadzidzi gumi nevaviri.+
21 Pavakanga vachidya, akati: “Chokwadi ndinoti kwamuri, Mumwe wenyu achanditengesa.”+
22 Vashungurudzwa kwazvo neizvi, mumwe nomumwe wavo akatanga kuti kwaari: “Ishe, ndini here?”+
23 Achipindura, iye akati: “Iye ari kuseva neni mundiro ndiye achanditengesa.+
24 Chokwadi, Mwanakomana womunhu ari kuenda, sokunyorwa kwazvakaitwa+ pamusoro pake, asi ane nhamo+ munhu iyeye anotengesa Mwanakomana womunhu!+ Zvaizova zvakamunakira kwazvo kudai munhu iyeye akanga asina kuberekwa.”
25 Judhasi akanga ava kuda kumutengesa, achipindura, akati: “Ndini here, Rabhi?” Iye akati kwaari: “Iwe ndiwe wazvitaura.”
26 Zvavakaramba vachidya, Jesu akatora chingwa+ uye, akumbira chikomborero, akachimedura+ uye, achichipa vadzidzi, akati: “Torai, mudye. Ichi chinomirira muviri wangu.”+
27 Uyewo, akatora kapu+ uye aonga, akaipa kwavari, achiti: “Inwai, imi mose;+
28 nokuti iyi inomirira+ ‘ropa rangu+ resungano,’+ richadururirwa vazhinji+ nokuda kwokukanganwirwa zvivi.+
29 Asi ndinokuudzai kuti, Handichazombonwizve zvibereko izvi zvomuzambiringa kubvira zvino kusvikira zuva iroro pandichazvinwa nemi zvava zvitsva muumambo hwaBaba vangu.”+
30 Pakupedzisira, pashure pokunge vaimba nziyo dzokurumbidza,+ vakabuda vakaenda kuGomo reMiorivhi.+
31 Zvino Jesu akati kwavari: “Imi mose muchagumburwa nezvichaitika kwandiri usiku huno, nokuti zvakanyorwa kuti, ‘Ndicharova mufudzi, uye makwai eboka achapararira kwose.’+
32 Asi kana ndamutswa, ndichafanoenda kuGarireya.”+
33 Asi Petro, achipindura, akati kwaari: “Kunyange zvazvo vamwe vose vakagumburwa nezvichaitika kwamuri, ini handizombogumburwi!”+
34 Jesu akati kwaari: “Chokwadi ndinoti kwauri, Usiku huno, jongwe risati rarira, uchandiramba katatu.”+
35 Petro akati kwaari: “Kunyange kana ndichifanira kufa nemi, handizombokurambii.” Vamwe vadzidzi vose vakataurawo zvakafanana.+
36 Zvino Jesu akasvika navo panzvimbo+ inonzi Getsemane, akati kuvadzidzi vacho: “Garai pano ini ndiende uko kunonyengetera.”+
37 Zvino achienda naPetro nevanakomana vaviri+ vaZebhedhi, akatanga kushungurudzika uye kunetseka kwazvo.+
38 Akabva ati kwavari: “Mweya wangu uri kushungurudzwa kwazvo, zvokufa.+ Garai pano murambe makarinda neni.”+
39 Achienda mberi zvishoma, akawira pasi nechiso chake, achinyengetera+ achiti: “Baba vangu, kana zvichibvira, kapu iyi+ ngaindipfuure. Zvisinei, kwete sokuda kwangu,+ asi sokuda kwenyu.”+
40 Zvino akadzoka kuvadzidzi, akavawana vachirara, akati kuna Petro: “Nhai, maisagona kurinda neni kunyange kweawa imwe chete here?+
41 Rambai makarinda+ murambe muchinyengetera,+ kuti murege kupinda mumuedzo.+ Chokwadi, mudzimu unoda, asi nyama haina simba.”+
42 Akaendazve, kechipiri,+ akanyengetera, achiti: “Baba vangu, kana zvisingabviri kuti ipfuure kunze kwokuti ndinwire mairi, kuda kwenyu ngakuitwe.”+
43 Akadzokazve akavawana vachirara, nokuti maziso avo akanga orema.+
44 Naizvozvo achivasiya, akaendazve, akanyengetera kechitatu,+ achitaurazve shoko rakafanana.
45 Akabva adzoka kuvadzidzi akati kwavari: “Panguva yakaita seino muri kurara muchizorora henyu! Tarirai! Awa yaswedera pedyo yokuti Mwanakomana womunhu atengeswe mumaoko evatadzi.+
46 Simukai, handei. Tarirai! Mutengesi wangu aswedera pedyo.”+
47 Achiri kutaura, tarira! Judhasi,+ mumwe wevane gumi nevaviri, akauya aine boka guru revanhu raiva nemapakatwa+ netsvimbo vachibva kuvapristi vakuru nevarume vakuru vevanhu.+
48 Zvino mutengesi wake akanga avapa chiratidzo, achiti: “Wandichatsvoda, ndiye; musungei.”+
49 Achinanga kuna Jesu akati: “Kwaziwai, Rabhi!”+ uye akamutsvoda+ zvinyoronyoro.
50 Asi Jesu+ akati kwaari: “Shamwari, wavingei?” Ivo vakabva vauya, vakabata Jesu, vakamusunga.+
51 Asi, tarira! mumwe wevaya vakanga vaina Jesu akatambanudza ruoko rwake, akavhomora bakatwa rake, akatema muranda womupristi mukuru, akabvisa nzeve yake.+
52 Jesu akabva ati kwaari: “Dzorera bakatwa rako munzvimbo yaro,+ nokuti vose vanotora bakatwa vachaparara nebakatwa.+
53 Kana kuti unofunga kuti handigoni here kukumbira Baba vangu kuti vandipe panguva ino mapoka makuru engirozi anopfuura gumi nemaviri?+
54 Saka, Magwaro aizozadzika sei okuti zvinofanira kuitika saizvozvi?”
55 Muawa iyoyo Jesu akati kumapoka acho evanhu: “Mauya nemapakatwa netsvimbo semuri kurwisana negororo kuti muzondisunga here?+ Zuva nezuva ndaigara mutemberi+ ndichidzidzisa, asi hamuna kundisunga.
56 Asi izvi zvose zvaitika kuti magwaro evaprofita azadzike.”+ Vadzidzi vose vakabva vamusiya, vakatiza.+
57 Vaya vakasunga Jesu vakaenda naye kumupristi mukuru Kayafasi,+ kwakanga kwakaungana vanyori nevarume vakuru.+
58 Asi Petro akaramba achimutevera ari kure zvishoma, kusvikira pachivanze+ chomupristi mukuru, uye apinda mukati, akanga agere nevashandi vepamba kuti aone kuti zvaizoguma sei.+
59 Munguva iyoyi vapristi vakuru neSanihedrini yose vakanga vachitsvaka uchapupu hwenhema hwokupomera Jesu kuti vamuuraye,+
60 asi hapana hwavakawana, kunyange zvazvo zvapupu zvizhinji zvenhema zvakauya.+ Gare gare zviviri zvakauya,
61 zvikati: “Munhu uyu akati, ‘Ndinokwanisa kukoromora temberi yaMwari ndoivaka mumazuva matatu.’”+
62 Naizvozvo mupristi mukuru akasimuka akati kwaari: “Hauna mhinduro here? Unoti chii nezvavari kukupomera?”+
63 Asi Jesu akaramba akanyarara.+ Naizvozvo mupristi mukuru akati kwaari: “Ndinoita kuti upike+ naMwari mupenyu kuti utiudze kana uri Kristu+ Mwanakomana waMwari!”
64 Jesu akati+ kwaari: “Iwe ndiwe wazvitaura.+ Asi ndinoti kwamuri, Kubvira zvino+ muchaona Mwanakomana womunhu+ agere kuruoko rworudyi+ rwesimba achiuya ari pamusoro pemakore okudenga.”+
65 Mupristi mukuru akabva abvarura nguo dzake dzokunze, achiti: “Amhura!+ Tichadireizve zvapupu?+ Onai! Zvino manzwa kumhura kwacho.+
66 Munofungei?” Ivo vakapindura kuti: “Anofanira kufa.”+
67 Vakabva vamupfira mate kuchiso,+ vakamurova+ nezvibhakera. Vamwe vakamurova nembama kuchiso,+
68 vachiti: “Iwe Kristu, tiprofitire.+ Ndiani akurova?”+
69 Zvino Petro akanga agere panze muchivanze; uye mumwe mushandikadzi akauya kwaari, achiti: “Newewo wakanga uina Jesu wokuGarireya!”+
70 Asi iye akaramba pamberi pavo vose, achiti: “Handizivi zvauri kutaura.”
71 Pashure pokunge aenda kukamba kepagedhi, mumwe musikana akamuziva akati kune vakanga varipo: “Murume uyu akanga aina Jesu wokuNazareta.”+
72 Iye akarambazve, achipika, achiti: “Munhu wacho handimuzivi!”+
73 Pashure penguva duku vakanga vakamira ipapo vakauya vakati kuna Petro: “Chokwadi iwewo uri mumwe wavo, nokuti chokwadi, matauriro ako anokubatisa.”+
74 Iye akabva atanga kutuka achipika, achiti: “Ini munhu wacho handimuzivi!” Zvino jongwe rakabva rarira.+
75 Petro akayeuka mashoko akataurwa naJesu, okuti: “Jongwe risati rarira, uchandiramba katatu.”+ Uye akabuda panze akasvimha misodzi kwazvo.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mateu 26
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
PFUMA IRI MUSHOKO RAMWARI | JEREMIYA 39-43
Jehovha Achaitira Mumwe Nemumwe Zvinoenderana Nemabasa Ake
Zedhekiya akanzi naJehovha azviise pasi peBhabhironi asi haana kuteerera
Zedhekiya akaurayirwa vana vake akatarisa. Akazopofumadzwa, achibva asungwa nezvisungo zvomumakumbo zvemhangura, ndokuendeswa kuBhabhironi kwaakazonofira
Ebhedhi-mereki akaratidza kuti aivimba naJehovha uye akaitira Jeremiya mutsa
Jehovha akavimbisa Ebhedhi-mereki kuti aizomuchengetedza paizoparadzwa Judha
Jeremiya akaparidza neushingi kwemakore akawanda kusvika pakazoparadzwa Jerusarema
Jehovha akachengetedza Jeremiya pakakombwa Jerusarema uye akaita kuti asunungurwe nevaBhabhironi


text:
VaDonald Trump vapinda munhoroondo yenyika yeAmerica apo vasarudzwa kuva mutungamiri wenyika yeAmerica wekutanga ange asiri mune zvematongerwo enyika akunda sarudzo.
VaTrump vebato remaRepublicans vakunda Amai Hillary Clinton vebato remaDemocrats. Amai Clinton ndivo mudzimai wekutanga kusarudzwa kumirira bato guru musarudzo dzemutungamiri wenyika yeAmerica. Amai Clinton vakamboitawo munyori mukuru mudare remakurukota muhurumende yaVaBarack Obama.
VaTrump vashamisa vanhu vakawanda zvikuru nekukunda kwavaita musarudzo sezvo vakawanda vange vachifunga kuti Amai Hillary Clinton vachakunda musarudzo idzi.


text:
Ndebvu
Muchidzidzo chezvipenyu, ndebvu (beard in English) zvinoreva vhudzi rinokura: pamutsipa; pachirebvu nepamatama emurume anenge ayaruka. Ndebvu dzinokurawo pazasi pemhuno pamuromo wepamusoro. KuChiNdau vanoti mupungu kana murebvu.
Ndebvu dzinotanga kubuda panguva yokubva zera (puberty) dzichisundwa nechidenhi chinonzi "dihyrotestosterone" chinogadzirwa zvichibva pa "testosterone".
Chinamato chemapostori muZimbabwe chinotenda kuchengeta ndebvu dzisina kugerwa, dzinowonekwa sechishongo pavarume. Chinamato chemaJudah chine vamwe vanochengetawo ndebvu dzisina kugerwa.
Munzvimbo dzehushangazhi vamwe vanowona ndebvu sedzisina kutsvinda saka vanokurudzira kugera ndebvu.
Kurerutsa Mutauro[chinja | edit source]
- Chikukumira (Stubble on un-shaved chin or cheek) kureva ndebvu dzave kubuda pachirebvu kana matama mushure mekugerwa.
- Nhasi wamhanza kugusa: you shaved badly today.
- Sekero (moustache) kureva ndebvu dzekumusoro.
- Kugusa kana kuveura (to shave).
Mamwe Mazwi[chinja | edit source]
Kugusa (to take away, remove).


text:
NHAURIRANO | RAJESH KALARIA
Chiremba Weuropi Anotsanangura Kutenda Kwake
PUROFESA Rajesh Kalaria, vepaNewcastle University, kuEngland, vava nemakore anopfuura 40 vachidzidza nezveuropi hwemunhu. Vaimbotenda dzidziso yeevolution. Vabudisi vemagazini ino vakavabvunza nezvebasa ravo uye zvavava kutenda.
Tiudzeiwo zvamaimbotenda panyaya dzekunamata.
Vabereki vangu ndevekuIndia, asi amai vakazvarirwa kuUganda. Vainyanya kuita zvinhu maererano netsika dzechiHindu. Mumba medu mune vana vatatu, ini ndiri wechipiri. Taigara muNairobi, kuKenya. Munzvimbo yacho maigarawo vamwe vaHindu vakawanda.
Chii chakaita kuti mufarire zvesainzi?
Ndagara ndichifarira mhuka, saka ndaiwanzoenda kunokwira makomo nekukemba neshamwari dzangu kuti tione kunaka kwakaita mhuka. Pakutanga ndaida kuzova chiremba wemhuka. Asi pandakagirajuweta kukoreji muNairobi, ndakaenda kuEngland kunodzidza nezvekuongorora zvirwere paLondon University. Ndakazonyanyodzidza nezveuropi hwemunhu.
Zvamakadzidza zvakachinja zvamaitenda here?
Ehe. Pandairamba ndichidzidza nezvesainzi, zvaibva zvandiomera kutenda ngano netsika dzechiHindu, dzakadai sekunamata mhuka nezvidhori.
Nei maitenda dzidziso yeevolution?
Ndichiri mudiki, vanhu vakawanda kwataigara vaitenda kuti kushanduka shanduka kwevanhu kwakatangira muAfrica, uye taigara tichizvitaura kuchikoro. Vadzidzisi nemapurofesa epayunivhesiti vaitiudzawo kuti masayendisiti anoremekedzwa anotenda muevolution.
Nei makazochinja zvamaitenda nezvematangiro akaita upenyu?
Pandakanga ndava nemakore ndichidzidza nezvezvinhu zvipenyu uye mashandiro azvinoita, mumwe wandaidzidza naye akabva andiudza zvaaidzidziswa kubva muBhaibheri neZvapupu zvaJehovha. Ndakabva ndada kuziva zvakawanda, saka Zvapupu pazvakaita gungano pakoreji yedu muNairobi ndakapindawo. Zvapupu zviviri izvo zvaishanda semamishinari zvakazondidzidzisa zvinotaurwa neBhaibheri. Zvavaitenda zvekuti kune munhu mukuru akagadzira zvinhu ane mhinduro dzemibvunzo mikuru yeupenyu zvairatidza kuti dzaisava ngano. Ndakazvifarira nekuti zvaiva nemusoro.
Ruzivo rwenyu mune zvekurapa harwuna kukutadzisai kutenda kuti zvinhu zvakasikwa here?
Aiwa! Pandaidzidza zvakaita muviri wemunhu nemhuka uye zvimwe zvinhu zvipenyu, ndaiona kuti zvakagadzirwa nenzira inoshamisa. Saka zvakanga zvisisina musoro kuti nditi zvinhu zvakadaro zvakangoerekana zvavapo.
Tiudzeiwo zvimwe zvacho?
Ndakatanga kudzidza nezveuropi hwemunhu pakutanga kwemakore ekuma1970, uye ndinoramba ndichishamiswa nemashandiro ahunoita. Ndihwo hunoita kuti munhu akwanise kufunga, ayeuke zvinhu uye kuti muviri ukwanise kuita zvinhu zvakawanda zvaunoita. Uropi ndihwo zvakare hunoita kuti tikwanise kuita zvinhu zvakadai sekuravidza, huchiita kuti muviri unzwisise zvinenge zvichiitika kunze nemukati mawo.
Chinonyanya kuita kuti uropi hushande sezvahunoita magadzirirwo uye mashandiro anoshamisa ezvinhu zviri muuropi hwacho uye kushandira pamwe kwemasero anonyanya kuita basa rakakura muuropi anonzi maneuron. Uropi hwedu hune mabhiriyoni nemabhiriyoni emaneuron anotumirana mashoko nemutwunhu twakaita setwutambo twurefu twunonzi maaxon. Kubva mumaaxon aya, neuron rimwe chete rinogona kuva nezviuru zvetwumwe twutambo twudiki twunonzi madendrite twunonobatana nemamwe maneuron. Izvi zvinoita kuti pave netwutambo twakawanda chaizvo twunenge twakabatana batana muuropi! Uyewo, kunyange zvazvo muuropi muine maneuron nemadendrite akawanda, haana kungoita mvenge mvenge, asi akarongeka. Zvakangofanana nekurukana kwakaita tambo dzemagetsi.
Muri Kurevei?
Kurukana ikoko kunoitika zvakanyatsorongeka kutangira panoumbwa mwana mudumbu uye paanozoberekwa. Maneuron anobudisa twutambo kuti twuende kune mamwe maneuron anenge ari masendimita mashoma kubva paari—kumasero ritori daro rakakura iroro. Dzimwe nguva, katambo kacho kanogona kufamba kachinyatsoenda panzvimbo chaiyo inenge ichidiwa yesero racho.
Kuti katambo kanenge kachangobuda paneuron kazive pakari kuenda kanopihwa mirayiridzo yakadai seyekuti “mira,” “enda,” kana kuti “kona” kusvikira kasvika kwakari kuenda. Pasina mirayiridzo iyi katambo kacho kaizorasika. Zvese izvi zvinoitika nenzira yakanyatsorongeka kubvira pamirayiridzo yakanyorwa muDNA yedu.
Kunyange zvakadaro, tichiri kure chaizvo kuti tizosvika pakunzwisisa kuti uropi hunoumbwa sei uye kuti hunoshanda sei. Izvi zvinosanganisira mashandiro ahunoita kuti munhu ayeuke, afunge uye kuti aite zvinhu zvakadai sekufara, kusuwa nezvimwewo. Kwandiri, kungoziva kuti uropi hunoshanda, tisati tatombotaura mashandiro ahunonyatsoita uye maumbirwo ahwo, kunotondiratidza kuti kune munhu ane pfungwa dzinopfuura dzedu nekure.
Nei makava Chapupu chaJehovha?
Zvapupu zvakandiratidza kuti Bhaibheri iShoko raMwari. Semuenzaniso, Bhaibheri harisi bhuku resainzi, asi pese parinotaura nezvesainzi rakarurama. Rinewo uprofita hwechokwadi. Rinobatsirawo vanhu vanoshandisa zvarinodzidzisa muupenyu hwavo. Zvakaitika muupenyu hwangu zvinonyatsoratidza izvozvo. Bhaibheri ndiro riri kunditungamirira kubvira pandakava Chapupu chaJehovha muna 1973. Kurishandisa kwandiri kuita kuri kuita kuti upenyu hwangu huve nechinangwa uye ndigutsikane.